Wordplanet: Na Kalou Sa Vakatikori Josua - Holy Bible - Old Testament / Joshua-\n1 Ni sa oti na mate i Mosese na dauveiqaravi nei Jiova, sa qai yaco ni sa vosa vei Josua na luvei Nuni nai vukevuke i Mosese o Jiova ka vaka oqo:\n2 "Sa mate o Mosese na Noqu tamata, mo tucake ka takosova na Joritani oqo, o iko kei ira na tamata kece oqo, ki na vanua Au sa solia vei iraâ€” na luvei Isireli.\n3 "Na vanua kece sa butuka na qeteqete ni yavamu, Au sa solia vei iko, me vaka au sa tukuna vei Mosese.\n4 "Mai na vanua liwa ni Lepanoni oqo, me yaco sara kina uciwai levu na Uciwai na Uferetisi, ki na Itaiti, me yaco ki na Wasawasa Levu ki nai dromudromu ni matanisiga, ena nomu i yalayala.\n5 "Ena sega ni dua na tamata me tu rawa e matamu ena veisiga kece o sa bula kina; me vaka Au sa tiko vata kei Mosese, Au na tiko vata talega kei iko, Au na sega ni biuti iko se laivi iko.\n6 "Mo kaukauwa ka doudou, ni o na wasea na nodra i votavota ni vanua na tamata oqo me vaka Au sa bubului kina vei ira na nomuni qase, Me'u solia vei ira.\n7 "Mo kaukauwa ga, ka mo tamata doudou sara, mo qarauna mo cakava nai vunau kecega sa vakarota vei kemuni o Mosese na Noqu tamata, mo kakua ni lako tani mai kina, ki nai mawi se ki nai matau, mo tamata yaco kina ena veivanua kecega o lakova.\n8 "Nai Vola ni Vunau oqo me kua ni lako tani mai na gusumu, mo vakanananu tiko kina ena siga kei na bogi, mo vakabauta ka cakava me vaka na ka kecega sa volai kina; o na qai tamata yaco a ena nomu i lakolako kecega, ka vuavuai vinaka.\n9 "Au sa sega li ni vakarota vei iko? Mo kaukauwa ka doudou sara; mo kua ni dau rere se yalolailai, ni sa tiko vata kei iko o Jiova na nomu Kalou ena vanua kecega o lako kina." Sa Lewai Me Sa Takosovi Na Joritani\n10 Sa vakaroti ira na nodra vakailesilesi na tamata o Josua ka vaka,\n11 "Mo ni lakova na veitikotiko kece, sa nodra na Isireli ka vakaroti ira na tamata ka tukuna, 'Mo ni vakavakarau me baleti kemuni, ena tolu na siga mai oqo, mo ni takosova kina na Joritani, mo ni lako ka curuma na vanua sa solia vei kemuni o Jiova na nomuni Kalou mo ni taukena.'"\n12 Kivei ira na Rupeni, na Kata kei na veimama ni yavusa o Manasa sa vosa kina o Josua ka tukuna,\n13 "Mo ni vakananuma na vei vosa kece i Mosese na tamata ni Kalou ni sa vakarota vei kemuni ka tukuna, 'Na Kalou o Jiova sa solia vei kemuni na vakacegu, ka sa solia vei kemuni na vanua oqo.'\n14 "O ira na watimuni, o ira na luvemuni, kei ira na nomuni manumanu susugi, me ra na tiko ga ena vanua sa solia vei kemuni o Mosese ena tai oqo ni Joritani, ia oi kemuni mo ni liu vei ira na tacimuni ni kemuni sa vakayaragi tiko, kei ira kece na nomuni tamata qaqa, ka vukei ira,\n15 "Me yacova ni sa solia o Jiova na vakacegu vei ira na tacimuni, me vaka sa solia o Koya vei kemuni, ka ra sa taukena talega na vanua sa solia vei ira o Jiova na nomuni Kalou. Mo ni qai lesu ki na vanua sa solia vei kemuni mo ni taukena ka marautaka, o koya sa solia vei kemuni o Mosese na tamata i Jiova ena tai oqo ni Joritani vaka ki na i cadracadra ni siga."\n16 Era sa sauma vei Josua ka tukuna, "Keimami na cakava, na ka kecega o ni sa vakarota vei keimami na vanua kece o ni na talai keimami kina, keimami na lakova.\n17 "Me vaka ni keimami sa vakarorogo vei Mosese ena ka kecega, keimami na vakarorogo vakakina vei iko, o Jiova na Kalou duadua ga me tiko vata kei iko me vaka Nona tiko vata kei Mosese.\n18 "O koya vakayadua sa talaidredre kina nomu i vakaro ka sega ni vakarorogo kina nomu vosa ena ka kecega o sa vakarota, me sa vakamatei o koya. o iko mo kaukauwa ga ka tamata doudou sara."\n1 O Josua na luvei Nuni sa vakatala e rua na tagane mai na veikau o Akakaia, me rau yamata vuni ka tukuna, "Drau lako ka vakaraica mada na vanua, vakabibi o Jeriko." E rau sa lako ka curu ki na nona vale o Reapi na yalewa dautagane ka tiko kina.\n2 Sa tukuni vua na tui Jeriko ka vaka, "E rau sa lako mai ki ke ena bogi erua na gone ni Isireli, me mai vakadikeva na vanua."\n3 Sa talatala na tui Jeriko vei Reapi ka vaka: "Mo kauti rau mai na tagane e rau sa lako mai vei iko ka tiko ena nomu vale, ni rau sa lako tiko mai me mai vakadikeva na vanua."\n4 Sa vunitaki rau na tagane oqo, na yalewa ka tukuna, "Io, e rau sa lako mai vei au na tagane, ia, au sa sega ni kila se rau lako mai vei.\n5 "Sa qai yaco ni sa sogo na matamata ni sa buto mai, e rau sa qai lako ki tuba na tamata. Na vanua e rau lako kina, au sa sega ni kila, cicivi rau vakatotolo mo ni toboki rau kina."\n6 (Ia, sa kauti rau cake o koya kina dela ni vale ka vunitaki rau ena i binibini co madu sa tuva tu ena dela ni vale.)\n7 Era sa cicivi rau na sotia ena sala ki na Joritani, ni ra sa lako oti na sotia sa qai sogo na katuba,\n8 Ni bera ni rau davo sobu, sa lako cake mai o Reapi kina dela ni vale,\n9 Sa vosa vei rau: "Au sa kila ni sa solia na vanua vei kemuni o Jiova, kei na kemuni rogorogo sa vakarerei keimami tiko oqo, ka ra sa yalolailai kecega na tamata ni vanua ena vukumuni.\n10 "Keimami sa rogoca na nona vakamaca na wasa damudamu o Jiova vei kemuni, ena nomuni lako tani mai Ijipita kei na veika o ni sa cakava vei rau na tui ni Amoraiti oi rau sa tiko mai na tai kadua ni Joritani, o Sioni kei Oki oi rau oqo o ni sa vakarusa sara vakaca.\n11 "Ena gauna keimami sa rogoca kina na veika oqo, sa waicala sara na yaloi keimami; sa sega sara ga ni kune vei keimami na doudou baleti kemuni, ni sai Jiova ga na Kalou, sa Kalou mai lomalagi e cake kei vuravura era.\n12 "O koya oqo, au sa kerei kemudrau, mo drau bubului vei au ena Kalou, me vaka ni'u sa vakaraitaka vei kemudrau na vinaka, mo drau vakaraitaka vakatalega kina na vinaka ki na vuvale nei tamaqu, ka mo drau solia vei au na loloma e dina,\n13 "Me bula o tamaqu, o tinaqu, o ira na ganequ, o ira na taciqu, kei na ka kece era taukena ka sereki keimami mai na mate."\n14 E rau sa sauma vua na yalewa, "Na neirau bula sa nomuni, kevaka sa sega ni dua e tukuna na ka keirau mai cakava. Ena yaco ga, ni sa solia vei keimami o Jiova na vanua oqo, keimami na caka vinaka vakaidina vei iko."\n15 Sa qai biuti rau sobu mai katuba leka ena dali, sa vakai tikotiko o Reapi ena veivata ni lalaga ni koro.\n16 Sa qai tukuna vei rau, "Drau lako kina ulunivanua, de ra qai toboki kemudrau o ira sa talai yani, drau vuni tiko mai kea me tolu na siga, me yacova ni ra sa lesu tale mai na talai yani me vesuki kemudrau. Drau qai lako yani ena nomudrau sala."\n17 E rau sa tukuna na tamata vua na yalewa "Keirau na sega ni cala ena yalayala o koya keirau sa bubului kina,\n18 "Mo vesuka nai sulu lokaloka oqo ena nomu katuba leka, o koya keirau sa lako sobu mai kina, ka me ratou tiko kece vei iko na tamamu, tinamu, ratou kece na ganemu kei ira kece na wekamu voleka ena nomu vale.\n19 "O koya vakayadua sa curu tale ki tuba mai na katuba ni nomu vale me lako kina sala, sa na tau ga ki uluna na nona dra, ka keimami na sega ni beitaki kina. Sa na bale ga vei keimami ke dua sa mate e loma ni vale.\n20 "Kevaka o sa tukuna na veika keirau mai cakava, keirau na galala mai na yalayala o sa cakava me keirau bubului kina."\n21 Sa qai tukuna o Reapi, "Me yaco ga me vaka kina na nomudrau vosa." Sa qai vakatalai rau yani ka rau sa lako yani. Sa qai vesuka nai sulu lokaloka o Reapi ena katuba leka.\n22 E rau sa lako kina ulunivanua me oti e tolu na siga, ni ra sa lesu tale mai na dau vakasaqaqara ka talai yani. Era sa sega ni kunei rau rawa e dua vei ira sa talai yani me vakasaqaqara.\n23 E rau sa lesu yani na yamata ni rau sa siro sobu mai na ulunivanua, ka takoso yani; ka lako mai ki vei Josua na luvei Nuni ka tukuna vua na veika kece sa yaco vei rau.\n24 E rau sa tukuna vei Josua, "Sa dina o Jiova sa solia vei keda na vanua kece oqo ni ra sa rere ka yalolailai na tamata kece ena vukuda."\n1 Sa tucake o Josua ena mataka caca; ka era sa lako tani mai na veikau mai Akakaia ka lako mai kina Joritani, o koya kei ira kece na Isireli, ka tiko mai kea ni bera na takoso.\n2 Ni sa oti e tolu na siga, era sa lako yani na vakailesilesi ena nodra i tikotiko;\n3 Era sa vakaroti ira na tamata ka tukuna, "Ena gauna o ni sa raica kina na kato ni veiyalayalati nei Jiova na nomuni Kalou kei ira na bete, kei na Livai ni ra sa colata tiko, mo ni qai tucake mai na nomuni tikotiko ka muria.\n4 "Me dua na maliwa, e rua na udolu na kiupiti na kemuni veiyawaki, mo ni kua ni lako voleka ki na kato, mo ni kila kina na sala mo ni muria, baleta ni o ni se sega ni lako kina e liu."\n5 Sa tukuna vei ira na tamata o Josua, "Mo ni vakasavasavataki kemuni, baleta ni mataka, o Jiova, ena cakava na veika lelevu ena kemuni maliwa."\n6 Sa tukuna vei ira na bete o Josua, "Mo ni colata na kato ni veiyalayalati ka takoso ena matadra na tamata." Era sa colata na kato ka lako e matadra na tamata.\n7 Sa vosa o Jiova vei Josua, "Ena siga oqo Au na laveti iko ena matadra kece na Isireli, me ra na kila kina ni Au a tiko vata kei Mosese, Au na tiko talega vata kei iko.\n8 "Mo vakaroti ira na bete, o ira sa colata na kato ni veiyalayalati ka tukuna, 'Ni o ni sa yaco yani ki na bati ni wai ena Joritani, mo ni qai tucake tu ena loma ni Joritani.'"\n9 Sa vosa vei ira na luvei Isireli o Josua, "Ni lako mai ki ke, ka rogoca na vosa i Jiova na nomuni Kalou."\n10 Sa tukuna o Josua, ena ka oqo, "O ni na kila kina ni sa tiko vata kei kemuni na Kalou bula oqo, ena sega ni vakataratutu ni na cemuri ira na veitamata oqo e matamuni, o ira na kai Kenani, na Itaiti, na Ivaiti, na Perisaiti, na Kirakasaiti, na Amoraiti kei ira na Jepusaiti:\n11 "Mo ni raica, sa takoso tiko oqori na kato ni veiyalayalati i Jiova ni vuravura ena Joritani.\n12 "Oqo mo taura vei iko e tinikarua mai vei ira na Isireli, dua mai na veiyavusa.\n13 "Ena yaco ni ra sa butuka yani na wai o ira na bete era sa colata tiko na kato ni veiyalayalati i Jiova, na Kalou ni vuravura, sa na tu vakadua na wai ena Joritani ka na cavuka na wai drodro tiko mai, ka na tubu cake me lesu tale ka veibinibini cake."\n14 Era sa biubiu mai na nodra i tikotiko na tamata me takosova na Joritani ni ra liu tiko na bete ena nodra colata tiko na kato ni veiyalayalati,\n15 Ni ra sa yacova mai na Joritani o ira sa colata tiko na kato ni veiyalayalati, ka ra sa butuka yani na wai o ira na bete sa colata tiko na kato, (oqo talega sa dau gauna me sinai kina na Joritani ena wai baleta na tatamusuki),\n16 Sa tu vakadua na wai sa drodro sobu tiko mai, ka sa veibinibini cake mai Atama ki Sevitani, na wai sa drodro sobu ki na Waitui Masima, (na Wasawasa Araba) sa tu vakadua ka mamaca; era sa takoso na tamata me donui Jeriko.\n17 Era sa tucake tu na bete sa colata tiko na kato ni veiyalayalati ena vanua mamaca ena loma donu ni Joritani, era sa takoso tiko na Isireli ena vanua mamaca me yacova ni ra sa takosova kece na Joritani o ira na tamata.\n1 Ni sa yaco mera takosova kece na Joritani na tamata, sa vosa o Jiova vei Josua ka vaka:\n2 "Mo kauta mai e tinikarua na tagane mai vei ira na tamata, e dua mai na veiyavusa,\n3 "Ka vakaroti ira, 'Me ra kauta mai e tinikarua na vatu mai na loma ni uciwai na Joritani ena vanua era sa tu kina na bete, ni ra sa cola tu na kato ena loma donu ni Joritani, mo ni qai kauta mai ka biuta ena vanua o ni sa cegu kina ena bogi oqo.'"\n4 Era sa qai digitaki mai o ira na tagane yadua mai na veiyavusa yadua, ka sa kacivi ira mai o Josua;\n5 Ka sa tukuna vei ira, "Dou takosova na mata ni kato i Jiova na nomudou Kalou ena loma donu ni Joritani, dou tomika yadua mai na vatu ka colata mai tabamudou me vaka ga nai wiliwili ni yavusa yadua ni Isireli,\n6 "Oqo mei vakatakilakila vei kemuni ni ra sa taroga vei kemuni o ira na luvemuni ena veisiga mai muri. 'Se sa cava nai balebale ni veivatu oqo?'\n7 "Mo ni qai tukuna vei ira ni a tu vakadua na wai ena Joritani ni sa takoso na kato ni veiyalayalati ni Kalou; oqo na veivatu sa tu me kena i vakananumi vei ira na luvei Isireli me sega ni mudu."\n8 Era sa cakava vakakina na Isireli, me vaka nai vakaro i Josua, era sa tomika mai e tinikarua na vatu mai na Joritani me vaka na vosa i Jiova vei Josua, me vaka nai wiliwili ni veiyavusa yadua ni Isireli, era sa colata yani ena vatuvatu ni tabadra ki na vanua era na tiko kina ena bogi koya.\n9 Sa biuta talega o Josua e tinikarua na vatu ena loma donu ni Joritani, ena vanua e ratou sa tucake tu kina na bete sa colata tiko na kato mei vakananumi me yacova na siga oqo.\n10 Era sa colata tu na kato o ira na bete ena loma donu ni Joritani me yacova ni sa vakayacori oti na veika kece sa vakarota o Jiova vei Josua me tukuna vei ira na tamata, me vaka na ka kecega sa vakarota o Mosese vei Josua; era sa vakatotolo na tamata ka takoso.\n11 Sa qai yaco oqo, ni ra sa takoso kece na tamata, era sa qai takoso mai na kato ni veiyalayalati ni Kalou kei ira na bete ena matadra kece na tamata.\n12 O ira na tagane mai vei Rupeni kei Kata kei ira na veimama kei Manasa era sa takoso mai kei na nodra i yaragi ni vala ena matadra na Isireli, me vaka sa tukuna o Mosese.\n13 E vasagavulu na udolu na tamata i valu vakarautaki oti, era sa takoso ena mata ni Kalou me ia nai valu ena buca mai Jeriko.\n14 Ena siga o ya sa laveti Josua o Jiova ena matadra na Isireli kecega; era sa rerevaki Josua ena veisiga kece sa bula kina, me vaka ga na nodra rerevaki Mosese.\n15 Sa vosa o Jiova vei Josua ka vaka,\n16 "Vakaroti ira na bete, o ira sa colata tiko na Kato ni Vakadinadina me ra lako cake mai na Joritani."\n17 Sa qai vakaroti ira na bete o Josua ka vaka: "Mo ni lako tani mai na Joritani."\n18 Sa qai yaco ni ra sa lako tani mai na bete sa colata tiko na kato ni veiyalayalati ka butuka na qele mamaca, sa lesu tale na wai ena Joritani me vaka na kena i tutu makawa, ka sa drodro vinaka tale.\n19 Era sa lako tani mai na Joritani na tamata ena i katini ni siga ni matai ni vula, ka ra sa mai tiko e Kilikali ena tokalau kei Jeriko.\n20 Na veivatu e tinikarua era sa kauta mai na Joritani, sa mai tuva o Josua e Kilikali.\n21 Sa qai vosa vei ira na luvei Isireli ka vaka: "Kevaka era sa taro na gone vei tamadra ena veigauna sa na lako mai, 'Na cava na veivatu oqo?'\n22 "Mo ni qai tukuna vei ira na luvemuni me ra kila, 'Ni o ira na Isireli era takosova na Joritani ena qele mamaca'; 23" Ni o Jiova na nomuni Kalou sa vakamaca na wai ena Joritani e matamuni me yacova ni o ni sa takoso kece, me vaka sa vakayacora ena Wasawasa Damudamu o Jiova na nomuni Kalou, ni sa vakamamacataka me yacova ni kemuni sa takoso kece,\n24 "Me ra kila kina na tamata kecega e vuravura ni sa kaukauwa sara na ligai Jiova na nomuni Kalou, mo ni rerevaka kina na Kalou me sega ni mudu."\n1 Sa vakaoqo: O ira kece na tui ni Amoraiti ena ra ni wai na Joritani kei ira kece na tui ni Kenani sa tiko voleka ena wasawasa, era sa rogoca ni o Jiova sa vakamaca na wai ena Joritani ena matadra na luvei Isireli, me yacova ni ra sa takoso kece, sa waicala kina na yalodra; ka sa sega ni tu vata kina kei ira na yalodra ena vukudra na luvei Isireli.\n2 Ena gauna o ya sa tukuna kina vei Josua o Jiova, "Cakava eso nai sele vatu kaukauwa ka cilivi ira tale na luvei Isireli ena i karua ni gauna."\n3 Sa cakava o Josua nai sele ka cilivi ira na luvei Isireli ena sovuna ni kuli ni yagodra.\n4 Oqo na vuna sa cilivi ira kina o Josua: o ira kece sa lako mai Ijipita ka tagane, o ira kece na tamata i valu, era sa mate kece ena vanua liwa ena nodra lako tiko mai, ni ra sa lako tani tiko mai Ijipita.\n5 O ira kece sa lako tani mai Ijipita, era sa cilivi oti, o ira kecega sa sucu ena vanua liwa ena nodra lako tani mai Ijipita.\n6 Ni ra sa lako tiko mai na Isireli me vasagavulu na yabaki ena vanua liwa, me yacova ni ra sa vakayali kece na tamata i valu o ira sa lako mai Ijipita baleta ni ra sa sega ni via rogoca na domo i Jiovaâ€” o ira oqo sa yalayala kina na Kalou me solia vei ira na tamadra, "na vanua sa drodro ki na na sucu kei na oni."\n7 Sa cilivi ira na dui luvedra o Josua, o ira ga era sa vakatuburi mai vua, era a sega ni cilivi baleta nai lakolako ena sala.\n8 Ni ra sa cilivi oti na tamata kecega, era sa tiko ga ena nodra i tikotiko me yacova ni sa maca kece sara na we ni i sele.\n9 Sa qai vosa ko Jiova vei Josua ka vaka; ""Ena siga oqo, Au sa vakaqiqica tani kina na ca kece mai Ijipita mai vei iko. O koya oqo sa vakayacani kina na vanua koya o Kilikali me yacova na siga oqo.\n10 Era sa tiko ga na luvei Isireli e Kilikali ka maroroya na Lako Sivia e nai ka tinikarua ni siga ni vula ni sa dromu na matanisiga ena buca mai Jeriko.\n11 Era sa kania na vua ni qele ena siga sa oti kina na lako sivia, na madrai sega ni vakaleveni, kei na sila ena siga vata ga o ya.\n12 Sa mai cegu na mana ena siga era sa kania kina na vua ni qele; o ira na luvei Isireli sa oti vei ira na nodra kania tiko na mana, ka ra sa kania ga na kakana e Kenani ena yabaki o ya.\n13 Sa yaco ni sa voleka mai ki Jeriko o Josua, ka sa rai cake, sa raica sa tucake tu e dua na Tamata e matana, ka sa taura tu nai sele e ligana. Sa lako Vua o Josua ka taroga, "O sa to vata kei keimami se kei ira na meca?"\n14 Sa tukuna mai o Koya, "Sa sega, Au sa Nona na Kalou," Au sa lako mai kina oqo. Sa cuva vakatobuicu kina qele o Josua ka tukuna, "Na cava o Ni sa via tukuna vua na Nomuni tamata?"\n15 Sa tukuna mai na Turaga ni mataivalu nei Jiova ka vaka: "Josua, Luvata na nomu i vava, ni sa qele tabu o sa tu kina oqo." Sa vakayacora vakakina o Josua.\n1 Sa yadravi vakavinaka o Jeriko ena vukudra na Isireli, sa sega e curu ki tuba, sa sega talega e curu mai ki loma.\n2 O Jiova sa tukuna vei Josua: "Raica Au sa soli Jeriko kina ligamu, na kena tui talega kei ira na kena tamata qaqa ni valu.\n3 "Mo ni lako vakavolivolita na koro, oi kemuni kece na tamata i valu, mo ni lakova vakavolita vakadua na koro. Mo ni cakava oqo me ono na siga.\n4 "Me vitu vei ira na bete, me ra taura tiko e vitu na davui caka ena i leu ni sipi tagane ena mata ni kato ni veiyalayalati. E nai kavitu ni siga, mo ni qai lako vakavolivolita na koro vakavitu, ena kena i kavitu mera qai uvuca na davui o ira na bete.\n5 "Ena qai yaco, ni ra sa uvuca na davui na bete, ka o ni sa rogoca kece na domo ni davui, mo ni qai kaila ena dua na kaikaila levu, ena qai kabasu na bai ni koro. Era na qai veilakoyaki voli na tamata."\n6 Sa qai kacivi ira na bete o Josua ka tukuna vei ira, "Mo ni colata na kato ni veiyalayalati, me vitu na bete me ra taura tiko na davui sa caka ena i leu ni sipi tagane, ka liu tiko ena mata ni kato ni Kalou."\n7 Sa qai tukuna vei ira na tamata kece, "Me sa tekivu oqo, mo ni lako vakavolivolita na koro, o koya sa vakayaragi tiko mera sa liu, me qai muri tiko yani na kato ni Kalou."\n8 Sa qai yaco ni sa vosa oti o Josua vei ira na tamata, o iratou na bete lewe vitu ka sa taura tiko na davui i leu ni sipi tagane ena mata i Jiova, era sa liu ka uvuca tiko na davui, ka sa qai muri ira yani na kato ni veiyalayalati i Jiova.\n9 O ira na cola i yaragi era sa liu tiko vei ira na bete ka ra uvu davui, sa tarava yani na cola kato ni Kalou, o ira na bete era sa toso ni uvu tiko na davui.\n10 Sa vakaroti ira na tamata o Josua ka vaka: "Mo ni kua ni kaila se me rorogo mai na domomuni, ka me kua sara ga ni dua e rogo mai e dua na vosa mai na gusuna me yacova ni'u sa tukuna, 'Kaila!' Mo ni qai kaila."\n11 Sa qai raica o Josua me wavokitaka na koro na Kato ni Kalou, me wavoki vakadua, era sa qai lesu tale mai me mai cegu ena nodra i tikotiko.\n12 Sa tucake vakamatakalailai o Josua, o ira na bete era sa colata na kato ni Kalou.\n13 O ira na lewe vitu na bete era sa taura tiko na davui, era sa liu tiko ena mata ni kato ni Kalou ka uvuca tiko na davui. Era sa liu tikoga na tamata vakayaragi ni valu. Era sa muria tale tiko ga yani na kato ni Kalou o ira na vakayaragi ni valu, ni ra sa uvuca tikoga na davui o ira na bete.\n14 Ena i karua ni siga era sa lako volivolita na koro vakadua, ka ra sa lesu tale kina koro vakadua, ka ra sa lesu tale kina nodra i tikotiko. Sa caka tiko oqo me ono na siga. 15Sa yaco oqo ena i kavitu ni siga, era sa yadra sara vakamataka lailai ni se qai kida na mataka.\n16 Ena kena i kavitu ni gauna, me vaka sa yaco, ni ra sa uvuca tiko na nodra davui o ira na bete, sa tukuna o Josua vei ira na tamata: "Mo ni kaila ni sa solia vei kemuni na koro oqo o Jiova!\n17 "Oqo, na koro sa vakarusa o Jiova ena veivakarusai, o Reapi, duaduaga ena bula, o koya kei ira vakayadua sa tiko vata kei koya ena vale, baleta ni sa vunitaki rau nai talai eda sa tala yani.\n18 "Koi kemuni, ena nomuni veika kece, mo ni maroroi kemuni mai na veika e dauveivakarusai de ko ni vakarusai ni kemuni sa taura na veika e dauveivakarusai, ka qai vakavuna me vakarusai na nodrai tikotiko na Isireli ka vakacacana sara.\n19 "Na siliva kece, na koula kece, nai yaya kece vakavarasa kei na kena e kaukamea, sa vakatabui me nona na Kalou; me ra kau mai ki na nona i lololo na Kalou."\n20 Era sa kaila kecega na tamata ni ra sa uvuca na biukila na bete, sa yaco ni ra sa rogoca na tamata na domo ni biukila kei na nodra kaila vakadomoilevu, sa kabasu ka lutu vakadua ki ra na bai lalaga. Era sa curu ki na koro na tamata. Era sa curu yani na tamata yadua ga ka taura na koro.\n21 Era sa vakarusa kecega na ka sa tu ena loma ni koro, o ira na qase, na gone, na tagane, na yalewa, na bulumakau, na sipi, na asa ena i seleiwau.\n22 O Josua sa tukuna oti vei rau na yamata vuni, "Drau lako ka kauta mai na yalewa dauvolitaki koya, kei ira kecega sa tiko vata kei koya, me vaka ga drau sa yalayala oti kina vei koya."\n23 Rau sa lako sara na cauravou oqo ka kauti Reapi mai, o tamana kei tinana, kei ira na ganena vata kei ira kecega sa tiko vata kei koya. E rau sa kauti koya mai kei ira kece na wekana, ka ra sa mai vakai tikotiko ena taudaku ni nodra i tikotiko na Isireli.\n24 Era sa qai vakama na koro kei na ka kecega sa tu kina, na siliva ga, na koula kei na veika vaka varasa kei na kaukamea era sa kau mai ka biu ki nai lololo vakalou.\n25 Sa vakabulai Reapi o Josua kei na vuvale kece nei tamana kei na veika kece sa nona. Sa tiko e Isireli o koya me yacova na siga oqo, baleta ni sa vakabulai rau na Isireli e rau sa talai yani me yamata ki na vanua.\n26 Sa qai lewa vei ira o Josua ena gauna o ya ka tukuna kina, "Ni sa na kalouca na tamata ena matai Jiova o koya sa via tucake me tarai Jeriko cake tale, ena yavu ni koro o ira na nona ulumatua, kei ira na luvena lalai era bini cake me matamata."\n27 Sa tiko vata kei Josua o Jiova, ka sa rogovaki na kena i rogorogo ena vei vanua kecega.\n1 O ira na luvei Isireli era sa vakayacora e dua na talaidredre levu me baleta tiko na veika e dauveivakarusai, ni o Ekani na luvei Kami, na luvei Sabidi, na luvei Sera mai na yavusa o Juta, sa taura e dua na ka sa dau ia kina na veivakarusai, oqo sa tubu kina na cudru ni Kalou ka waqa vakalevu vei ira na luvei Isireli.\n2 O Josua sa tala eso na tagane mai Jeriko ki Ai, na vanua sa voleka ga e Peci-aveni ena tokalau kei Peceli, ka tukuna vei ira, "Dou lako cake ka vakaraica mada na vanua." Era sa lako cake oqo ka vakaraica na vanua o Ai.\n3 Era sa lesu mai ka tukutuku vei Josua, "Me ra kua ni lako cake kece na tamata, mera lako cake ga e rua se tolu na udolu na tamata ka kabati Ai. Me ra kua ni vakaocai na tamata, ni ra sa lewe lailai ga."\n4 Era sa lako cake e tolu na udolu na tagane mai vei ira na tamata, ia era sa dro mai vei ira na kai Ai.\n5 O ira na kai Ai era sa vakamatea e tolusagavulu ka ono na tamata, vei ira na Isireli ni ra sa vakacemuri mai na matamata me yaco sara ki Sebarimi ka ra sa vakamatei oqo ena i sirosiro; o koya oqo sa waicala kina na yalodra na tamata me vaka na wai.\n6 Sa dresulaka na nona i sulu o Josua, ka sa cuva vakatoboicu ki na qele ena mata ni kato ni Kalou, me yacova na yakavi, o koya kei ira na qase ni Isireli, era sa boro dravusa ki na uludra.\n7 Sa vosa o Josua ka vaka: "I Jiova na Kalou ena cava o Ni sa vakatakosovi ira kina na tamata oqo mai na JoritaniO Mo Ni soli keimami ki na ligadra na Amoraiti me vakarusai keimami? E vinaka cake me keimami tikoga mai na tai ka dua ni Joritani!\n8 "I Jiova, na cava me'u tukuna, ni ra sa dro na Isireli mai vei ira na meca?\n9 O ira na kai Kenani kei ira kece sa tiko ena vanua era na rogoca ka tu vata mai me vakayalia na yacai keimami mai na delai vuravura. Na cava o Ni sa cakava ena vuku ni yacamuni sa rogovaki yani?"\n10 Sa vosa o Jiova vei Josua ka vaka; "Tucake na cava o sa davo vakatoboicu ka vakanamata tiko kina ki na qele?\n11 "Sai valavala ca o Isireli, ka ra sa vakacacana na Noqu veiyalayalati, au sa vakarota vei ira. Sa yaco sara mera taura eso na veika sa dau ia kina na veivakarusai dou sa butakoca ka veivakaisini kina, era sa biuta vata kei na veika sa nodra vakadodonu.\n12 "Oqo era sa sega ni tu rawa kina na Isireli ena matadra na kedra meca, era sa dro ga mai vei ira na meca, baleta ni ra sa soli tu mera vakarusai. Au na sega ni tiko vata kei kemuni, vakavo ga kevaka o ni sa na kauta tani na veika ni veivakarusai sa maroroya tiko.\n13 "Tucake, vakasavasavataki ira na tamata ka tukuna, 'Mo ni vakasavasavataki kemuni ni mataka, baleta ni sa tukuna o Jiova na Kalou ni Isireli: "E dua na ka ni veivakarusai sa tiko ena kemuni maliwa, kemuni na Isireli, o ni na sega ni tu rawa e matadra na meca vakavo, kevaka sa kau tani na ka e veivakarusai mai na kemuni maliwa."\n14 'Ena mataka mo ni lako mai me vaka na nomuni dui yavusa, na yavusa yadua mera lako mai vakaveiwekani e taucoko, na veiwekani e taucoko mera lako mai vakavuvale, na vuvale yadua mera lako yadudua mai na kena tamata.\n15 'Ena qai yaco o koya sa taura na ka ni veivakarusai oqo me qai vakamai ena bukawaqa caucaudre, o koya kei na ka kece sa tu vua, baleta ni sa talaidredre ki na veiyalayalati i Jiova, ka ni sa cakava talega o koya e dua na ka veivakamaduataki levu e Isireli.'"\n16 Sa tucake vakamataka o Josua ka kauti Isireli mai me vaka na nodra dui yavusa, ka sa tauri na yavusa o Juta.\n17 Sa kauta mai na mataqali i Juta ka tauri ira na vuvale nei Sera, sa kauti ira mai vakayadudua na tagane ka sa dusi o Sabidi.\n18 Era sa kau mai na tagane vakayadudua ka sa dusi o Ekani na luvei Kami, na luvei Sabidi, na luvei Sera, na luvei Juta.\n19 Sa vosa o Josua vei Ekani, "Na luvequ, au kerei iko, solia na vakarokoroko vei Jiova na Kalou ni Isireli, ka cakava na vakatutusa vua, ka tukuna vei au oqo na ka o sa cakava, kua ni vunitaka vei au."\n20 Sa sauma vei Josua o Ekani ka vaka: "Sa dina sara, au sai valavala ca vei Jiova na nodra Kalou na Isireli, oqo na veika au sa cakava:\n21 "Au sa raica ena kedra maliwa nai toki ni valu e dua nai sulu vakapapiloni, e ruanadrau na sikele siliva, e dua na tiki ni koula sa limasagavulu na sikele. Au sa kocova ka taura me noqu. Sa tu ga oqori, ka vunitaki tu ni sa bulu tu ena loma donu ni vale, sa tiko era na siliva."\n22 Sa talai ira na tamata o Josua ki na vale nei Ekani, ka ra sa raica na veika sa vunitaki tu kei na siliva.\n23 Era sa kauta mai ki vei Josua ki vei ira kece na luvei Isireli, ka tukuna vei ira ena mata ni Kalou.\n24 O Josua kei ira kece na Isireli, era sa tauri Ekani na luvei Sera, na siliva, nai sulu, na tiki ni koula, na luvena tagane kei na yalewa, nona bulumakau, na nona asa, na nona sipi, na nona vale laca kei na veika kece sa tu vua, era sa kauta mai ki na buca o Akori.\n25 "Ena cava o sa vakaleqai keimami kina?" Sa taroga o Josua, "O Jiova ena vakaleqai iko ena siga oqo." Era sa vakaviriki koya kece na Isireli ena vatu, ka vakamai iratou kece ena bukawaqa caucaudre, ni ra sa vakaviriki oti ena vatu.\n26 Era sa binia vata e dua nai binibini vatu levu me tu ka yacova na siga oqo. Sa qai tamoi mai na nona cudru levu na Kalou mai na ka koya. Sa vakayacani na vanua koya me na Buca o Akori me yacova na siga oqo.\n1 Sa qai vosa vei Josua o Jiova, "Mo kua ni rere se yalolailai, tauri ira kece na tamata i valu oqo, tucake ka lako ki Ai. Au sa solia na tui Ai kina ligamuni, o ira na nona tamata, na nona koro kei na nona vanua.\n2 "Mo ni cakava vei Ai kei na kena tui me vaka o ni sa cakava vei Jeriko kei na kena tui, nai drodro ni valu kei na kena bulumakau sa tara mo ni kauta, mo ni lawavaka na koro mai dakuna."\n3 Sa tucake o Josua kei ira kece na tamata i valu, me ra sa lakovi cake na kai Ai, sa digitaki ira e tolusagavulu na udolu na tamata i valu o Josua, ka sa vakatalai ira yani ena bogi.\n4 Sa vakaroti ira o Josua, mo ni kila, "Mo ni wawa vakavuni ena vuku ni koro mai na daku ni koro. Mo ni kua ni lako vakayawa mai na koro, ia mo ni vakarau kece tu ga.\n5 "Oi au kei ira kecega na tamata sa tiko kei au, keimami na torova yani na koro, ena yaco ni ra sa lakovi keimami mai me vaka na kenai matai, keimami na dro e matadra.\n6 "Era na cicivi keimami mai me yacova ni ra sa lako kece mai ena taudaku ni koro, ni ra na tukuna, 'Era sa dro e matada me vaka na kena i matai.' Eda na dro kina e matadra.\n7 "Mo ni qai tucake mai na nomuni vunivuni ka taura na koro, o Jiova na nomuni Kalou ena soli ira ki na ligamuni.\n8 "Ena yaco ni kemuni sa taura na koro, mo ni qai vakama na koro taucoko. Mo ni cakava me vaka nai vakaro kecega i Jiova, mo ni raica au sa vakaroti kemuni."\n9 Sa vakatalai ira o Josua, era sa lako ka toka vakavuni, era sa tiko ena kedra maliwa o Peceli kei Ai ena ra kei Ai; ia o Josua sa tiko vata kei ira na tamata ena bogi koya.\n10 Sa tucake o Josua ena mataka caca, ka sa tuvai ira na tamata, ka lako cake, o koya kei ira na qase kei Isireli, ena matadra na tamata ki Ai.\n11 O ira kece na tamata i valu era sa lako cake mai ka toso voleka mai ena koro, ka mai tiko vakalailai ena yasana e cake kei Ai. Sa dua ga na buca e wasei ira, mai vei Ai.\n12 Sa kauta o Josua e lima na udolu na tamata me ra laki toka vuni ena kedrau maliwa o Peceli kei Ai, na yasana ena ra ni koro.\n13 Ni ra sa tuva oti na tamata, o ira kece na tamata i valu ena vualiku ni koro kei ira sa tiko e muri ena ra ni koro, sa lako o Josua ena bogi o ya ena loma donu ni buca.\n14 Sa qai yaco ni sa raica na tui Ai na veika oqo, o ira na tamata e na koro era sa tucake ena mataka ka lako yani me vala kei ira na Isireli, o koya kei ira na nona tamata, ena vanua sa digitaki ena buca.Era sa sega ni kila ni ra sa tu vakavuni me ra valuti koya ena daku ni koro.\n15 O Josua kei ira na Isireli era sa vuki me vaka era sa vakadrukai oti, ka ra sa dro vaka ki na vanua liwa.\n16 Era sa kacivi kece mai na tamata mai Ai, me ra cicivi ira, era sa vakayarayarataki tani mai na koro.\n17 Sa sega tale ni dua na tagane e vo mai Peceli kei Ai me sega ni cicimuri ira na Isireli.\n18 Sa vosa o Jiova vei Josua, "Mo dodoka yani na moto, sa tiko oqori e ligamu vaka ki Ai, Ni'u sa na solia ki na ligamu." Sa qai dodoka yani na moto o Josua sa tiko e ligana vaka ki na koro.\n19 O ira sa tiko vakavuni sa lako mai, era sa cici mai vakatotolo ni sa dusivaki yani na moto mai vei Josua. Era sa curu ena koro ka taura ka vakatotolotaka me vakama.\n20 Ni ra sa rai vuki mai na kai Ai, era sa raica na kubou ni buka mai na koro sa tarai lomalagi. Sa sega vei ira na kaukauwa me ra dro ki liu se ki muri ni ra sa cici lesu tiko mai na Isireli me valuti ira.\n21 Ni ra sa raica na Isireli, ni ra sa taura na koro o ira na tu vakavuni tu kei na kubou sa tubu cake, era sa vuki lesu mai ka samuti ira na kai Ai.\n22 O ira era sa lako tani mai na koro era sa mai tao ena kedra maliwa na Isireli, era sa sega ni kila me dro ki vei, vaka se vaka. Era sa vakamatei kece ka sa sega e vakavo me dro bula.\n23 Ia, era sa taura bula na tui Ai, ka kauta mai vei Josua.\n24 Sa qai yaco ni sa oti na nodra vakamatei na tiko mai Ai vei ira na Isireli ena vanua mai na vanua liwa era sa cemuri kina, ni ra sa mate kecega ena i sele i wau me yacova ni ra sa qeyavu kece, era sa lesu kece na Isireli ki Ai ka vakamatei ira ena i seleiwau.\n25 O ira kece sa vakamatei ena siga o ya na tagane kei na yalewa, era lewe tinikarua na udolu â€“ o ira kecega na tagane mai Ai.\n26 O Josua sa sega ni vakasuka tale na ligana ni sa dodoka yani na moto, me yacova ni ra sa vakamatei kece na tiko e Ai.\n27 Na manumanu susu ga kei nai toki ni valu era sa kauta na Isireli me nodra, me vaka na vosa i Jiova sa vakarota vei Josua.\n28 Sa vakamai Ai o Josua ka cakava me bini tu kina na rusa me yacova na siga oqo.\n29 Na tui mai Ai sa vakakukunataki ena dua na vunikau ena yakavi ga o ya. Ni sa dromu na siga, sa vakarota o Josua me kau sobu mai na yago mai na vunikau ka viritaki yani ki na matamata ni koro, ka me buluti yani ena vatu me binibini levu me yacova na siga oqo. Sa Vakavouia Na Veiyalayalati o Josua\n30 Sa tara cake e dua nai cabocabo ni soro o Josua vua na Kalou o Jiova ni Isireli ena ulunivanua o Ipali,\n31 Me vaka sa vakarota o Mosese na tamata ni Kalou vei ira na luvei Isireli, me vaka ena i Vola ni Vunau i Mosese: "Nai cabocabo ni soro sa tara ga ena vatu ka sega na tamata me vakayagataka kina nai tuki se nai vako." Me ra vakacabora kina nai soro kama vei Jiova kei nai madrali ni veivinakati.\n32 Mai kea, ena matadra kece na luvei Isireli, sa vola o Josua ena vatu e dua nai lavelave ni vunau i Mosese, sa vola oti o koya.\n33 O ira kece na Isireli, o ira na qase, na vakailesilesi, na daunilewa era sa tucake tu ena yasa ni kato ruarua ena matadra na bete kei ira na Livai, o ira sa dau colata na kato ni veiyalayalati ni Kalou, o ira na kaitani, o ira talega sa mai sucu vei ira. E veimama vei ira era sa tiko rawa ena ulunivanua o Kirisimi ka veimama vei ira sa tiko ena ulunivanua o Ipali, me vaka sa vakarota o Mosese na tamata ni Kalou me na dau vosa vakalouvinakataki ira na tamata na Isireli.\n34 Sa qai wilika kece vei ira nai vola ni vunau, na kalouvinaka kei na kalouca, me vaka na ka kecega sa volai e nai Vola ni Vunau.\n35 Sa sega na vosa sa vakarota o Mosese, me sega ni wilika o Josua ena matadra nai soqosoqo levu ni Isireli, o ira na yalewa kei ira na gone, kei ira na gone lalai, o ira na kaitani sa tiko vata kei ira.\n1 Sa qai yaco na gauna, o ira kece na tui era sa tiko ena tai oqo ni Joritani, mai na ulunivanua ki na veibuca, na veibaravi ni wasawasa levu vaka ki Lepanoni O na Itaiti, na Amoraiti, na Kenanaiti, na Perisaiti, na Ivaiti kei ira na Jebusaiti O era sa rogoca,\n2 Era sa soqoni vata me veivala kei Josua kei ira na Isireli, ena dua ga na yalo.\n3 Ni ra sa rogoca o ira na kai Kipioni na ka oqo, ka ra sa kila na veika sa cakava o Josua vei Jeriko kei Ai,\n4 Era sa cakacaka vakaqaseqase, ka ra sa lako mai vakayawa mai vanua tani, sa vodo tu mai ena nodra asa na taga makawa ka tauvi duka, na kato ni waini sa makawa sara ka kakadresudresu,\n5 na nodra i vava sa culai vakalevu baleta ni sa rui makawa sara na kena daramaki tu, era sa vakaisulu tu ena i sulu makawa sara kei na kedra madrai sa mamaca ka bulagi vakaca sara.\n6 Era sa lako cake vei Josua ki Kilikali, ka tukuna vei koya kei ira kece na Isireli ka vaka: "Keimami sa lako mai ena vanua yawa, oqo meda veiyalayalati mada."\n7 Era sa tukuna na Isireli vei ira na Ivaiti, "O ni sa tiko vakadede kei keimami, meda veiyalayalati vakacava?"\n8 Era sa tukuna vei Josua, "Keimami sa nomuni dauveiqaravi," sa vosa vei ira o Josua, "O cei oi kemuni, o ni sa lako mai vei?"\n9 Era sa sauma, "O ira na nomuni tamata era sa lako mai ena vanua yawa sara, baleta na yaca i Jiova na nomuni Kalou, keimami sa rogoca na kena i rogorogo kei na veika kecega sa cakava mai Ijipita,\n10 "kei na ka kecega sa cakava vei rau na tui Amoraiti mai na tai kadua ni Joritani vei Sioni talega na tui Esiboni kei Oki na tui Pasani o koya sa tiko mai Asitaroci.\n11 "O ira na neimami qase kei ira kece sa tiko kei keimami era sa mai vosa vei keimami ka vaka: 'Taura nai solisoli kei nai vaqa mo ni lako ka sotavi ira ka tukuna, "Keimami sa nomuni tamata, oqo, me dua na noda veiyalayalati."'\n12 "Na madrai oqo, keimami kauta mai ni se katakata me keimami vaqa. Mo ni raica oqo sa mamaca ka bulagi makawa sara.\n13 "Na kato ni waini oqo e se ka vou, oqo sa kabasu ka makawa sara, sa vaka kina na neimami vava, sa vuki cula ga ni sa kabasu tikoga ena vuku ni lakolako ni rui yawa sara."\n14 Era sa taura nai solisoli o ira na Isireli, io, era se sega ni taroga nai vakasala mai vei Jiova.\n15 O Josua sa veiwekani kei ira ka cakava na veiyalayalati mera bula; era sa yalayala kina nai liuliu ni soqosoqo.\n16 Ni sa oti e tolu na siga ni veiyalayalati, era sa qai kila, ni ra tamata voleka ga ena vanua era tiko kina.\n17 Era sa qai lako mai na Isireli kina vanua era a lako yani kina na kai Kipioni, ka yaco yani ni oti e tolu na siga. Na nodra veikoro o Kipioni, o Kifira. o Pieroci, kei Kiriaci-jiarimi.\n18 Era sa sega ni valuti ira o ira na Isireli, baleta ni sa caka oti na veiyalayalati mai vei ira na nodra i liuliu na Isireli ena yaca i Jiova na nodra Kalou. Sa vosa kudrukudru ga o ira nai soqosoqo ena vukudra na veiliutaki.\n19 Era sa vosa na veiliutaki vei ira na Isireli, "Keimami sa bubului vei ira ena yaca i Jiova na Kalou ni Isireli; o koya oqo eda na sega ni tarai ira kina.\n20 "Oqo eda na cakava vei ira, eda na vakatara mera bula, de qai tarai keda na cudru katakata ni Kalou, baleta na yalayala eda sa bubului kina vei ira."\n21 Era sa vosa o ira na veiliutaki ka vaka, "Mera vakabulai, ia, mera sa yaco ga me ra dau taya mai na noda buka ka takiva mai na me da wai me vaka era sa yalataka na veiliutaki."\n22 Sa qai kacivi ira na kai Kipioni o Josua ka vosa vei ira ka vaka: "Ena cava o ni sa lasutaki keimami kina ena nomuni tukuna ni 'O ni sa lako mai vakayawa,' ia, na kena dina ga ni o ni sa tiko voleka ga?\n23 "Oqo, o ni sa vakakaloucataki kina, ka sega vei kemuni ena sereki mai na nona veivakabobulatakiOme dau ta buka ka dau taki wai ena vale ni noqu Kalou."\n24 Era sa sauma vei Josua ka tukuna, "Sa vakaidina ni tukuni vei ira na nomuni tamata, ni o Jiova na nomuni Kalou sa vakarota na nona tamata o Mosese me solia vei kemuni na vanua taucoko oqo, o ni na vakarusai ira kece na tamata ena vanua era sa tu e matamuni; keimami sa rere kina vakalevu baleti kemuni, o ya na vuna keimami sa cakava kina na veika oqo.\n25 "Oqo, keimami sa tu e ligamuni, mo ni cakava vei keimami na veika e vinaka ka dodonu vei kemuni, mo ni cakava vei keimami."\n26 Sa cakava o koya mera sereki ka vakabulai mai na ligadra na Isireli, ka ra sa sega ni vakamatei.\n27 Mai na siga o ya, o Josua sa cakava me ra dau caka buka ka dau cola wai vei ira nai soqosoqo levu ni Kalou kei nai cabocabo ni soro i Jiova, ki na vanua sa digitaka o Koya me yacova na veisiga oqo.\n1 Sa qai yaco ena gauna sa tui kina e Jerusalemi o Adoni- Sateki, sa rogoca o koya ni sa samuti Ai sara vakaca o Josuaâ€”me vaka ga e a vakayacora vei Jeriko kei ira na kena tui kei ira talega na tui Aiâ€”kei na nodra la'ki veiyalayalati na kai Kipioni kei ira na Isireli,\n2 Era sa rere vakalevu baleta ni o Kipioni sa rui koro levu me vaka e dua na koro turaga, baleta talega ni sa levu cake mai vei Ai, o ira talega na kena tamata era sa tamata qaqa.\n3 O koya oqo sa talatala kina o Adoni-Sateki na tui Jerusalemi, kivei tui Epirani, tui Jamuci, kei Jafia na tui Lakisi kei Debiri na tui Ekiloni, ka tukuna,\n4 "Dou lako mada mai vei au ka vukei au, me datou valuti Kipioni mada ni sa ia na veivinakati kei Josua kei ira na luvei Isireli."\n5 O koya oqo, o iratou na tui ni Amoraiti, tui Jerusalemi, tui Epirani, tui Jamuci, tui Lakisi kei tui Ekiloni, era sa soqoni vata ka lako cake ka wawa tiko, o ira kece na tamata i valu ena matai Kipioni, me valuti koya.\n6 Sa talatala talega o ira na Kipioni vei Josua mai Kilikali ka vaka: "Kakua ni biuti ira na nomuni dauveiqaravi; lako mai vakatotolo vei keimami, vakabulai keimami ka vukei keimami, ni o ira kece na tui ni Amoraiti, o ira sa tiko ena veiulunivanua, era sa soqoni vata me valuti keimami."\n7 Sa lako cake mai Kilikali o Josua o koya kei ira kece na tamata i valu kei ira kece na tamata qaqa.\n8 Sa vosa o Jiova vei Josua ka vaka: "Mo kakua ni rerevaki ira, Ni'u sa soli ira oti ki na ligamu, ena sega ni dua na tagane vei ira me tu rawa e matamu."\n9 Sa basika vakasauri vei ira o Josua, ni se lako mai Kilikali ena bogi.\n10 Sa ravuti ira o Jiova ena matadra na Isireli, sa vakamatei ira ena veivakamatei levu mai Kipioni, ka cemuri ira.\n11 Sa yaco, ni ra sa dro mai vei ira na Isireli, ka ra lako sobu ki Beci-Oroni, o Jiova sa vakalutuka e dua na cagi uca cevata lelevu mai lomalagi me yaco sara ki Aseka ka ra sa mate kina. Sa levu era sa vakamatei e na cagi uca cevata ka lailai era vakamatei mai vei ira na luvei Isireli ena i seleiwau.\n12 Sa vosa o Josua vei Jiova ena siga sa soli ira kina na Amoraiti ena ligadra na luvei Isireli, sa tukuna ena matadra kece na Isireli, "Matanisiga mo tu vakadua e Kipioni, Vula mo tu vakadua ena buca o Aijaloni."\n13 Sa tu vakadua na matanisiga kei na vula me yacova ni ra sa valuti oti kece na meca. Sa sega li ni volai oqo ena i vola nei Jasa? Sa tu vakadua na siga mai lomalagi ka sega ni via lako sobu me dua na siga taucoko.\n14 Sa sega tale ni dua na gauna vaka o ya sa oti se me muri mai, me rogoca kina o Jiova na domo ni tamata, baleta ni sa vala ena vukui Isireli o Jiova.\n15 Era sa lesu kece mai o Josua kei ira na Isireli ka mai tiko tale e Kilikali.\n16 O ira na tui e lima oqo, era sa dro ka vunitaki ira ena qara mai Makida.\n17 Sa tukuni vei Josua, "Ni ratou sa laukune na tui e lima oqo, ni ratou vunitaki iratou tu ena loma ni qara mai Makida."\n18 Sa tukuna o Josua, "Dou vakaqiqica tani na vatu mai na gusu ni qara, me ra biu kina eso na sotia me ra yadrava.\n19 "Oi kemuni na kena vo mo ni cicivi ira yani na meca ka valuti ira mai liu. Me ra kua ni vakatarai me ra curu yani ki na nodra koro, ni o Jiova na nomuni Kalou sa soli ira oti ki na ligamuni."\n20 Sa qai yaco, o Josua kei ira na Isireli, ni ra sa vakaotia na nodra samuti ira na tamata ena veivakamatei levu, o ira sa dro bula era sa curu yani ki na koro ni drodro ni valu.\n21 Era sa lesu kece na tamata ki na nodra i tikotiko vei Josua e Makida ena vakacegu sa sega ni dua e via vosa vakaca ena vukudra na Isireli.\n22 Sa qai kaci mai o Josua, "Me dolavi na gusu ni qara, ka me ratou kau mai na tui e lima ki vua."\n23 Era sa cakava ka kauti iratou mai na tui e lima oqo ki vua mai na qara: Na tui Jerusalemi, na tui Epironi, na tui Jamuci, na tui Lakisi, na tui Ekiloni.\n24 Ni ra sa kau mai na tui oqo vei Josua, sa qai kacivi ira kece na Isireli o Josua, ka tukuna vei ira na kavetani ni valu era sa lako vata kei koya, "Mo ni lako voleka mai ka butuka na domodra na tui oqo," era sa lako voleka mai ka butuka na domodra.\n25 Sa tukuna vei ira o Josua, "Mo ni kakua ni rere se yalolailai, mo ni kaukauwa ga ka doudou sara, ni na cakava kece vaka oqo na Kalou vei ira kece na kemuni meca o ni sa veivala vata tukuna."\n26 Sa qai samuti ira ka vakamatei iratou na tui o Josua ka vakaliligi iratou vaka yadudua ki na vunikau yadua. E ratou sa lili tu me yacova ni sa karobo mai na vanua.\n27 Ni sa karobo mai ka lako sobu na siga me vaka na i vakaro i Josua, era sa qai kau sobu mai na vunikau ka biu yani ki na qara era sa vuni tiko kina, ka sogo na gusu ni qara ena dua na vatu levu, ka sa tu ga me yacova na siga oqo.\n28 Ena siga o ya, o Josua sa tauri Makida ka samuti ira vata na kena tui e nai seleiwau. Sa vakarusai ira sara vakaca â€“ kei ira kece sa tiko kina. Sa sega ni vakavoci e dua. Sa caka vei tui Makida me vaka sa caka vei tui Jeriko.\n29 Sa lako tani mai Makida o Josua kei ira kece na Isireli ki Libina ka valuti Libina.\n30 O Jiova talega sa soli ira kei na kena tui ki na ligadra na Isireli. Sa samuti ira o koya kei ira na tamata kece sa tiko kina ena i seleiwau. Sa sega ni vakavoci e dua, sa caka vei nodra tui na veika sa caka vei tui Jeriko.\n31 Sa lako siviti Libina o Josua kei ira kece na Isireli ki Lakisi. Era sa mai tiko kina ka valuti ira.\n32 O Jiova sa soli Lakisi ki na ligadra na Isireli, ni ra sa taura na koro ena i karua ni siga, era sa samuti na tamata kecega era sa tiko kina ena i seleiwau me vaka ga sa vakayacora vei Libina.\n33 O Orami na tui Qasa sa lako cake mai me vukei Lakisi, sa samuti koya o Josua kei ira na nona tamata, me yaco ni sa sega ni vo e dua na tamata.\n34 Mai Lakisi, sa lako sara ki Ekiloni o Josua, era sa tiko kina ka valuta talega.\n35 Era sa taura na koro ena siga o ya ka samuta ena i seleiwau; o ira kece na tamata sa tiko kina era sa samuti ena siga o ya me vaka na ka kecega sa caka mai Lakisi.\n36 Sa lako cake mai Ekiloni o Josua kei ira kece na Isireli ki Epironi, ka ra sa vala kei ira.\n37 Era sa taura ka samuta ena i seleiwau, na kena tui, na veikoro kei ira kecega sa tiko kina, sa sega ni vakavoci e dua. Me vaka ga sa vakayacori vei Ekiloni, ni sa sega tale na ka e vo, kei ira talega na tamata sa tiko kina.\n38 Sa lesu tale mai o Josua kei ira kece sa tiko vata kei koya ki Tipiri, ka ra sa valuta.\n39 Sa taura na ka o ya na kena tui, na veikorokoro, era sa samuti ena i seleiwau ka vakarusai ira vakaca na kena tamata era sa tiko kina. Sa sega ni vakavoca o koya e dua me vaka ga sa vakayacora vei Epironi, sa caka vaka kina vei Tipiri kei na kena tui, me vaka sa cakava talega vei Libinai kei na kena tui.\n40 Sa ravuta o Josua na vanua taucoko; na veiulunivanua, na ceva na vanua lolovira, na veivanua kece ena vanua liwa kei ira na kena tui, sa sega ni vakavoci e dua. Era sa vakarusa na ka kecega sa tu kina na i cegu me vaka sa vakarota o Jiova na nodra Kalou na Isireli.\n41 O Josua sa vakamalumalumutaka na vanua, tekivu mai Ketesa â€“ Bania me yaco sara ki Qasa kei na veivanua kece vaka Koseni me yaco sara ki Kipioni.\n42 O ira kece na tui oqo kei na nodra vanua sa taura o Josua ena dua vata tikoga na gauna, baleta ni sa vala o Jiova na nodra Kalou ena vukudra.\n43 Sa qai lesu tale o Josua kei ira kece na Isireli ki na nodra i tikotiko mai Kilikali.\n1 Sa qai yaco, ni sa rogoca o Jabini na tui Asori na veika oqo, sa qai talatala vei Jobaba na tui Madoni, vei tui Simironi, vei tui Akifasi,\n2 Kei ira na vei tui mai na vualiku, mai na veiulunivanua kei na veibuca ni Kineroci ena veivanua e ra, kei na veivanua cecere mai Dori ki na ra,\n3 Vei ira na kai Kenani ki na tokalau kei na ra talega, na Amoraiti, na Itaiti, na Perisaiti, na Jepusaiti ena ulunivanua, na Ivaiti ena ruku i Erimoni, e na veivanua vaka Misipa.\n4 Era sa lako yani kei ira kece na sotia vata kei ira, na kedra i wiliwili sa vaka na nuku ni matasawa, ka sa levu sara na ose kei na kareti.\n5 Ni ra sa sota kece na vei tui oqo, era sa lako mai ka tiko ena mata ni wai mai Meromi, me valuti ira na Isireli.\n6 Ia, o Jiova sa vosa vei Josua ka vaka: "Kua ni o rere ena vukudra, ena gauna vata oqo ni mataka. Au na soli ira mera mate kece vei ira na Isireli. o na tuya kece na nodra ose ka vakama kece na nodra kareti ena bukawaqa."\n7 O Josua kei ira kece na tamata i valu sa tiko vata kei koya, era sa lako mai vakasauri vei ira na meca mai na wai o Meromi ka samuti ira.\n8 O Jiova sa soli ira ki na ligadra era sa druka na meca ka cemuri vaka ki wai mai Saitoni Levu, ki na Mata ni Wai mai Misirepoci kei na buca na Misipa ena tokalau. Era sa samuti me yacova ni sa sega ni dua e vo tale.\n9 Sa cakava vei ira o Josua me vaka sa vosa kina vua o Jiova, sa tuya na ucu ni nodra ose, ka vakama na nodra kareti.\n10 Sa vuki lesu tale o Josua ka tauri Esori, ka samuta na kena tui e nai seleiwau, ni sai liuliu tiko ni veimatanitu o koya.\n11 Era sa samuti na tamata kecega e nai seleiwau ka ra sa vakarusai vaka ca sara. Sa qai vakamai na koro o Esori.\n12 O ira kece na veikoro kei na kedra tui, sa tauri ira o Josua ka samuti ira e nai seleiwau. Sa vakarusai ira vakaca sara, me vaka sa vakarota o Mosese na tamata ni Kalou.\n13 O ira kece na veikoro sa toka na kena yavu sa vakamai ira o Josua, ia, o Esori ga, era sa vakama na Isireli.\n14 Nai toki ni valu mai na veikoro kece oqo, kei na manumanu susu, era sa kauta na Isireli mei toki ni valu, ia, era sa vakamatea na tagane kecega ena i seleiwau me yacova ni ra sa vakamatei kece ka sega tale e cegu rawa.\n15 Me vaka sa vakaroti Mosese o Jiova, sa vakaroti Josua vakakina o Mosese, ka sa muria kece o Josua. Sa sega ni vakavoca e dua na ka sa vakarota o Jiova mai vei Mosese.\n16 Sa taura kece o Josua na vanua oqo: Na vanua veiulunivanua, na vanua kece mai na ceva, na vanua kece vaka Koseni, na vanua lolovira kece, na buca kece ena JoritaniOna veiulunivanua e Isireli kei na kena buca,\n17 Mai na Ulunivanua o Alaki kei na yasana o Sia, me vaka sara ki Peali Qata ena Buca kei Lepanoni ena rukui Ulunivanua o Erimoni. Sa vuaviritaki ira kece na kena tui, sa samuti ira ka vakamatei ira.\n18 Sa dua na gauna balavu sara sa veivala tiko kei ira na tui oqo o Josua.\n19 Sa sega ni dua na veikoro oqo sa vinakata me veiyalayalati kei ira na Isireli, o ira na Ivaiti duaduaga era sa tiko mai Kipioni. o ira kece na kena vo, era sa vinakata ga na vala.\n20 O Jiova ga sa vakayaloqataki ira, me lako mai kina me valuti Isireli.\n21 Ena gauna o ya sa lako mai o Josua ka musuki ira laivi na Anakimi mai na veiulunivanua: Mai Epironi, mai Tapiri, mai Anabi, mai na veiulunivanua talega e Isireli; o Josua sa vakarusai ira kecega kei na nodra veikoro.\n22 Sa sega ni vo tale e dua na Anakimi ena nodra vanua na luvei Isireli; era sa tiko ga mai Qasa e Kaca kei Asitoti.\n23 Sa ravuta kece ka taura na vanua taucoko o Josua me vaka nai vakaro kece i Jiova vei Mosese; sa solia o Josua me nodra i votavota na Isireli, me vaka nai wasewase ni veiyavusa yadua. Sa qai vakacegui na vanua mai nai valu.\n1 O ira oqo na tui ni vanua era sa valuti ka vakadrukai mai vei ira na luvei Isireli, na nodra vanua era sa taukena ena tai ni Joritani donuya nai cadracadra ni matanisiga, mai na Uciwai o Anoniki na vei Ulunivanua mai Erimoni kei na buca kece ena tokalau ni Joritani:\n2 O Sioni na tui ni Amoraiti, o koya sa tiko mai Esiboni ka sa lewa tiko na veimama kei Kiliati, mai Aroea ena bati ni Uciwai na Anoni, mai na loma donu ni uciwai, me yaco sara ki na uciwai o Jaboki, na kedra i yalayala na Amoraiti,\n3 Ena tokalau ni Joritani ena buca mai na Wai o Kineroci, me yaco sara ki na Wai o Arapa (na waitui masima) na sala ki Beci-Jesimoci, ki na ceva ena ruku ni veiulunivanua mai Piseki.\n4 O Oki na tui Pasani kei na nona yalayala o koya sa dua mai vei ira na kawa ni tuwawa, era sa tiko e Esitaroci mai Etirei,\n5 Sa lewa mai na veiulunivanua mai Erimoni, mai Salika, mai Pasani, ki na nodra yalayala sara na Kesuraite kei na Maeki-kaite, kei na kedra veimama na Kiliaite, me yacova sara nai yalayala nei Sioni na tui Esiboni.\n6 Oqo sa taura o Mosese nai talai nei Jiova kei ira na luvei Isireli, o Mosese nai talai i Jiova sa solia na vanua oqo me ra taukena na Rupeni, Kata kei na veimama ni yavusai Manasa.\n7 O ira oqo na tui ni vanua sa ravuti ira o Josua ena tai oqo ni Joritani, mai na ra, mai Peali Kadi ena buca mai Lepanoni ki na Ulunivanua mai Alaki kei na veiqakilo mai Sia, sa solia o Josua ki na veiyavusa ni Isireli me ra taukena me vaka na nodra i wasewase,\n8 ena veiulunivanua kei na veibuca, na veibuca mai na Joritani kei na veiqakilo, na veivanua liwa mai na ceva â€“ na Itaiti, na Amoraiti, na Kenanaiti, na Perisaiti, na Ivaiti kei ira na Jepusaiti:\n9 Na tui Jeriko, e dua, na tui Ai sa volekati Peceli e dua;\n10 Na tui Jerusalemi, e dua, na tui Epironi, e dua;\n11 Na tui Jamuci, e dua, na tui Lakisi e dua;\n12 Na tui Ekiloni, e dua, na tui Qasa, e dua;\n13 Na tui Tipiri, e dua, na tui Keteri, e dua;\n14 Na tui Oma, e dua, na tui Arati, e dua;\n15 Na tui Libina, e dua, na tui Adulama, e dua;\n16 Na tui Makida, e dua, na tui Peceli, e dua;\n17 Na tui Tapua, e dua, na tui Eteri, e dua;\n18 Na tui Eteki, e dua, na tui Leseroni, e dua;\n19 Na tui Madoni, e dua, na tui Asori, e dua;\n20 Na tui Simironi, Meroni, e dua, na tui Akisafi, e dua;\n21 Na tui Tenaki, e dua, na tui Mekito, e dua;\n22 Na tui Ketesi, e dua, na tui Jokiniami, e dua mai Kameli;\n23 Na tui mai Dori ena veidelana mai Dori e dua, kei na tui mai Kilikali, e dua;\n24 Na tui Tirisa, e dua, na kedra i wiliwili kece e tolusagavulu ka dua.\n1 O Josua ni sa qase mai, ka tubu na nona veiyabaki, sa tukuna vua o Jiova: "O sa qase mai, sa levu na nomu veiyabaki, se levu tu ga na vanua me taukeni.\n2 "Oqo na veimama se vo tiko; na nodra vanua kece na kai Filisitia, na nodra vanua kece na Kesuraiti,\n3 "Mai Siori, ena tokalau mai Ijipita, me yacova sara yani nai yalayala kei Ekironi ena vualiku (sa wili tu ki Kenani); e lima na turaga mai Filisitia O na kai Qasa, na kai Asitoti, na kai Asekeloni, Kitaiti, na kai Ekeroni, kei na Avaiti;\n4 "Mai na ceva, na nodra vanua kece na kai Kenani, mai Miera sa nodra na kai Saitoni me yaco sara ki Apeki, kina nodra i yalayala na Amoraiti;\n5 "Na vanua sa nodra na Kipali kei Lepanoni taucoko, vaka ki nai cabecabe ni siga, mai Palikati ena rukuni Ulunivanua o Erimoni me yaco sara ki nai curucuru mai Emaci;\n6 "O ira sa tiko ena veiulunivanua mai Lepanoni, vaka ki na mataniwai o Mesirifoci kei ira kece mai Saitoni â€“ o ira kece oqo au na vakasevi ira mai na matadra na luvei Isireli; mo vota ga vakaiwasewase vei ira na Isireli me nodra i votavota me vaka Au sa vakarota.\n7 "Mo wasea na vanua oqo me nodra i votavota na ciwa na yavusa kei na veimama ni yavusa nei Manasa." Na Vanua Sa Wasei Ena Tokalau Ni Joritani\n8 Na veimama tale ni yavusa na Rupeni kei na Kata era sa taura na nodra i votavota me vaka sa solia vei ira o Mosese, ena tokalau ni Joritani, me vaka sa solia vei ira o Mosese na talai ni Kalou:\n9 Mai Aroeci ena bati ni Uciwai na Anoni, na koro sa toka ena tadrua kei na buca kece mai Medeba me yaco sara ki Diboni;\n10 Na veikoro kece nei tui Sioni na Amoraiti, o koya sa liutaki Esiboni me yacova sara na nodra yalayala na luvei Amoni;\n11 O Kiliati, kei nai yalayala vaka Kesuraite, Mekataite, na ulunivanua taucoko o Erimoni, o Pasani taucoko me yaco sara ki Salika;\n12 Na matanitu kece o Oki mai Pasani, o koya sa veiliutaki mai Asitaroci kei Edrei, o koya sa tiko vata ga kei ira na tuwawa; ni o Mosese sa vakadrukai ira ka biuti ira laivi.\n13 Sa dina ga, o ira na luvei Isireli era sa sega ni vakasavi ira na Kesuraite se na Mekataite, ni ra sa tiko vata kei ira na Isireli na tamata oqo me yacova mai ni kua.\n14 Na yavusa Livai ga era sa sega ni wasei ena i votavota vanua; nai soro ga sa vakacabori ena bukawaqa vei Jiova na Kalou ni Isireli sa nodra i votavota, me vaka sa tukuna o Koya vei ira.\n15 O Mosese sa solia vei ira na yavusa ni luvei Rupeni nai votavota ena dui nodra vuvale.\n16 Na nodra i yalayala sa lako mai na Aroea mai na bati ni Uciwai na Anoni, kei na koro sa tiko ena tadrua kei na buca kece mai Medeba;\n17 Mai Esiboni kei ira kece na koro era sa tiko ena buca o Dibani, o Bamoci, o Peali, o Beci-Peali- Meoni,\n18 O Jaasa, o Kedemoci, o Mefaca,\n19 O Kirijacaimi, o Sibima, o Sareci sara ena ulunivanua mai na buca,\n20 O Beci-Piori, na veiqakilo mai Piseki kei Beci- JesimociO\n21 O ira kece na veikoro ena buca kei na veimatanitu kece nei Sioni na tui Amoraiti o koya sa lewa tiko mai Esiboni, sai koya sa samuta o Mosese kei koya na turaga ni Mitiani: O Eri, o Rekimi, o Suri, o Uri, kei Reba o ira na turaga ni Sioni era sa tiko ena vanua.\n22 O ira na luvei Isireli era sa vakamatei Pelami na luvei Piori ena i seleiwau, na gusunivosa vata kei ira sa vakamatei.\n23 Na nodra i yalayala na luvei Rupeni mai na bati ni Joritani. Oqo na nodra i wasewase na luvei Rupeni me vaka na nodra veivuvale na veikoro kei na nodra i tikotiko.\n24 Sa solia talega o Mosese nai votavota ki na yavusa o Kata vei ira na luvei Kata me vaka na nodra dui vuvale.\n25 Na nodra yalayala o Jasa kei na veikoro kece e Kiliati, kei na veimama ni vanua o Amoraiti, me yaco sara vaka ki Aroea sa tiko e liu vei Raba,\n26 Mai Esiboni ki Raba, Misipa kei Betonimi, mai Maenaimi ki nai yalayala kei Debiri,\n27 Ena buca o Beci Arana, o Sakoca kei Safoni, kei na vo ni veimatanitu nei Sioni na tui Esiboni, ka sa kenai yalayala mai na Joritani, ka lako sara yani ki na Wai o Sina reci, ena yasa ka dua tale ni Joritani ena tokalau.\n28 Oqo na nodra i wasewase na luvei Kata me vaka na nodra veivuvale, na vei koro kei na veitikotiko.\n29 Sa solia talega o Mosese nai votavota ki na veimama ni yavusa Manasa; oqo e veimama ga ni yavusa Manasa me vaka na nodra veivuvale:\n30 Na nodra i yalayala sa mai Maenaimi, o Pasani taucoko, na matanitu kece nei Oki na tui Pasani kei na veikoro kece e Jairi era sa tiko e Pasani, e onosagavulu na koro;\n31 E veimama o Kiliati kei Asitaroci kei Adrei, na veikoro ni matanitu nei Oki na tui Pasani, me nodra kece na luvei Makiri na luvei Manasa, me veimama na luvei Makiri me vaka na nodra veivuvale.\n32 Oqo na veivanua sa wasea o Mosese mei votavota ena vanua o Moapiena tai kadua ni Joritani, mai Jeriko ki na tokalau.\n33 Ki na yavusa o Livai, sa sega ni wasea o Mosese nai votavota, o Jiova na Kalou ni Isireli ga sa nodra i votavota, me vaka sa tukuna vei ira o Koya.\n1 Oqo na veivanua era sa taukena na luvei Isireli e Kenani, me vaka era sa wasea na luvei Isireli me nodra i votavota mai vei Iliesa na bete levu kei Josua na luvei Nuni kei ira na qase, nai liuliu, na tama ni veiyavusa.\n2 Nai votavota oqo sa wasewasei, me vaka sa vakarota o Jiova vei Mosese vei ira na ciwa na yavusa kei na veimama tale na yavusa.\n3 O Mosese sa solia talega nai votavota kina rua na yavusa kei na veimama tale na yavusa ena tai ka dua ni Joritani, ki vei ira na Livai sa sega nai votavota.\n4 O Joseva sa rua nai votavota, o Manasa kei Ifereimi, sa sega ga nai votavota vei Livai, ni sa tiko ga na nodra i votavota ena veikoro me ra susu manumanu kina kei na veika tale eso me nodra.\n5 Me vaka sa vakaroti Mosese o Jiova, era sa cakava vakakina o ira na luvei Isireli ka wasea na vanua.\n6 Era sa lako mai na luvei Juta ki vei Josua e Kilikali. O Kelepi na luvei Jefune na Kenasaiti sa tukuna vua, "O iko, sa kila na vosa sa cavuta o Jiova vei Mosese na tamata ni Kalou ena vukumu kei na vukuqu talega mai Ketesaâ€“ Bania.\n7 "Au sa yabaki vasagavulu ena gauna sa veitalai mai kina o Mosese na tamata ni Kalou mai Ketesaâ€“Bania, me'u vakaraica na vanua, au sa kauta lesu mai vua na vosa me vaka sa lako mai yaloqu.\n8 "E dina ga ni o ira na taciqu sa lako cake vata kei au, era sa vakavuna na waicala ni yalodra, ia oi au sa muri Jiova ga na noqu Kalou.\n9 "Sa yalayala o Mosese ena siga o ya ka vaka: 'io, na vanua sa butuka na yavamu ena nomu kei ira na luvemu me sega ni mudu, baleta ni o sa muri Jiova ena yalomu taucoko.'\n10 "Oqo, o Jiova sa vakabulai au tiko, me vaka sa tukuna o koya ena vasagavulu ka lima na yabaki oqo, mai na gauna sa vosataka kina na vosa oqo vei Mosese, ena gauna era se yali tiko kina na Isireli ena vanua liwa; ia, sai au oqo, e daidai, au sa yabaki walusagavulu ka lima.\n11 "Oqo, au se kaukauwa tiko e daidai, me vaka ena siga ea talai au kina o Mosese; me vaka na noqu kaukauwa ena gauna o ya, sa vaka kina na noqu kaukauwa oqo me vala, ruarua, na lako yani se na lako mai, ena gauna oqo.\n12 "Mo solia vei au na ulunivanua oqo, me vaka sa tukuna o Jiova ena gauna o ya, me vaka ni o a rogoca ena gauna o ya, ena nodra tiko mai kea na Anakimi, ka sa levu na koro ka taqomaki vakavinaka. Me vaka ni sa tiko vata kei au o Jiova, au na vakadrukai ira me vaka sa tukuna o Jiova."\n13 Sa vosa vakalouvinakataki koya o Josua ka soli Epironi vei Kelepi na luvei Jefune me nona i votavota.\n14 Sa taukeni Epironi o Kelepi na luvei Jefune na Kenasaraite me nona i votavota me yacova na siga oqo, baleta ni sa muri Jiova na Kalou ni Isireli ena yalona taucoko.\n15 Na yaca na Epironi e a Kirijaci Araba e liu, o Araba (na tamata qaqa duadua ena kedra maliwa na Anakimi). Sa qai cegu na vanua e nai valu.\n1 Sai koya oqo na nodra i wasewase na luvei Juta me vaka na nodra dui vei vuvale: Nai yalayala kei Itomi ena Vanua Liwa mai Sini ka lako sobu ki na ceva e ra sara nai yalayala.\n2 Nai yalayala ena ceva sa tekivu ena matasawa ni Wasawasa Masima, mai na yasana sa donuya na yasana sobu, ki ra.\n3 Sa qai lako yani ki na ceva, vaka ki na Delana o Arabarimi me donui Sini kei na ceva kei Ketesiâ€“ Bania, siviti Esironi, lako sobu ki Adari ka wavokiti Karika.\n4 Mai kea me lako sara ki Asimoni ka lako yani ki na Mataniwai mai Ijipita ka me yaco sara ki na wasawasa. Oqo na nomu yalayala mai na ceva.\n5 Nai yalayala ena tokalau sa tekivu ena Wasawasa Masima, mai na gusu sara ni Joritani, ena vualiku sa tekivu ena matasawa ni wasawasa ena gusu ni Joritani.\n6 Nai yalayala sa lako cake ki Beciâ€“ Okila ka lako cake ki Beciâ€“ Araba; nai yalayala sa lako cake ki na vatu o Boani na luvei Rupeni.\n7 Sa lako cake nai yalayala me yaco ki Debiri, mai na buca o Akori, ka vuki cake tikoga me donui Kilikali, o koya sa tiko ena mua i cake ni Adumimi o koya sa tiko ena ceva ni veibuca. Nai yalayala sa cici tikoga ki na wai o Eniâ€“Semesi ka yaco sara ki Eniâ€“ Rokeli.\n8 Nai yalayala sa lako cake vaka ki na buca nei Ininomi me yaco ki na ceva ni nodra veiqakilo na Jepusaiti, sai koya o Jerusalemi. Nai yalayala sa lako cake ki na colo ni veiulunivanua sa vakababa tiko mai me donuya na buca o Refaimi mai cake.\n9 Sa lako wavoki nai yalayala mai na colo ni veidelana ki nai vurevure ni wai o Nefitoa, ka toso yani ki na veikoro mai Efironi, nai yalayala sa wavokiti Bala (o Kirijaci Jiarimi)\n10 Nai yalayala sa qai gole vaka ki na ra mai Bala ki na veiulunivanua mai Sia, sa toso yani vaka ki na yasa ni ulunivanua o Jiarimi ena vualiku ka gole sobu ki Beciâ€“ Semesi ka yacovi Timina sara yani.\n11 Sa lako talega yani nai yalayala me tarai Ekiromi yani mai cake. Sa lako wavoki ki Sekironi, me cici muria yani na ulunivanua o Bala, toso sara yani ki Jabinili me yaco sara yani ki na waitui.\n12 Na yasayasa vaka ra sa baravi ga ni Wasawasa Levu. Oqo na nodra i wasewase na luvei Juta me vaka na nodra dui veivuvale. O Kelepi Sa Vakatawani Epironi Kei Tepiri\n13 O Kelepi na luvei Jefune, sa solia o koya nai votavota vata kei ira na Juta me vaka nai vakaro nei Jiova vei Josua, o Epironi. (Epironi = Araba = tamai Anaki).\n14 O Kelepi sa vakasevi iratou na tolu na luvei Anaki mai kea, o Sesai, o Aimani, kei Talemai, o iratou na luvei Anaki.\n15 Sa lako cake mai kea o koya ki vei ira sa tawani Tepiri tiko (Kirijaci Sefa).\n16 Sa tukuna o Kelepi, "O koya sa valuti Kirijaci Sefa ka kauta ki vei koya ni sa vakamalumalumutaki, au na solia vei koya na luvequ goneyalewa me watina."\n17 O Ocanieli na luvei Kanesi na taci Kelepi sa rawata, ka sa soli kina vua o Etasa na luvei Kelepi me watina.\n18 Ni sa lako mai o koya vei Ocanieli, sa vakauqeti Ocanieli o Etasa me kerea vei Kelepi na tamana e dua na were. Sa lako sobu mai o Etasa mai na nona asa, sa vosa yani o Kelepi ka vaka: "Na cava o sa vinakata?"\n19 Sa tukuna mai o koya, "Mo solia mai vei au e dua na veivakalouvinakataki, o sa solia oti na vanua mai na Ceva, sa solia talega vei au na vurevure ni wai." Sa qai soli talega vua nai vurevure mai cake kei nai vurevure talega e ra.\n20 Oqo na nodra i votavota na yavusa ni luvei Juta me vaka na nodra dui vei vuvale:\n21 Na veikoro e nai yacoyaco ni yavusa nodra na luvei Juta vaka ki nai yalayala kei Itomi ki na ceva, o Kabasili o Ada, o Jakuri,\n22 O Kina, Dimona, Adada,\n23 O Ketesi, Asari, Itinana,\n24 Sipi, Telemi, Beloci,\n25 O Asori, Adata, Kerioci, Esironi, (Asari),\n26 O Amami, Sima, Molada,\n27 O Asari â€“ Katita, Kerioci, Esironi\n28 Asari â€“ Suali, Perisepa, Bisijocija,\n29 O Bala, Ijimi, Esemi,\n30 O Elitoladi, Tesili, Orima,\n31 O Sikilaki, Madimana, Sanasanana,\n32 O Libaoci, Silimi, Ayini, kei Rimoni, na koro kece sa rusagavulu ka ciwa kece kei na kena veitikotiko lalai.\n33 Ena vanua lolovira: o Esetaolo, Sora, kei Asana,\n34 O Sanoa, Ena-Qanimi, Tapua, Enama,\n35 O Jamuci, Atulama, Soko, Aseka,\n36 Saraimi, Aditaimi, Qedera, kei Qederocaimi: e tinikava na veikoro lelevu kei na koro lalai;\n37 O Senana, Adasia, Miqiqali â€“ Kata,\n38 O Dilini, Misipa, Jokitili,\n39 O Lakisi, Bosakaci, Ekiloni,\n40 O Kaboni, Lamasi, Kitilisi,\n41 Qederoci, Beci â€“ Daqoni, Neama, kei Makeda: e tinikaono na veikoro lelevu kei na veikoro lalai;\n42 O Libina, Eca, Asani,\n43 O Jipita, Asana, Nesibe,\n44 O Keila, Atesibe, Maresa: e ciwa na koro lelevu kei na koro lalai;\n45 O Ekironi kei ira kece na kena veikoro lelevu kei na veikoro lalai;\n46 Mai Ekironi ki na wasawasa, o ira kece sa tiko voleka e Asitoti kei na kena veikoro;\n47 O Asitoti kei na kena veikoro lelevu kei na kena veikoro lalai, o Qasa kei na kena koro lelevu kei na veikoro lalai O me yaco sara ki na Mataniwai mai Ijipita kei na Wasawasa Levu kei na kena matasawa.\n48 Mai na veiulunivanua: o Samiri, Jatiri kei Soko,\n49 O Dana, Kirijaci, Sana, (Tepiri),\n50 O Arabi, Esetomo, Animi,\n51 O Koseni, Oloni, kei Qiloni; e tinikadua na koro lelevu kei na koro lalai;\n52 O Araba, Duma, Esini,\n53 O Janumi, Beci â€“Tapua, Afeka,\n54 O Amuta, Kirijaci â€“ Aba (Epironi) kei Siori e ciwa na koro lelevu kei na koro lalai;\n55 O Maoni, Kameli, Sipa, Jutita,\n56 O Jesireli, Jokediami, Sanoa,\n57 O Kaini, Kipea, Timina;\n58 O Aluula, Beci â€“ Suri, Qedori,\n59 Maeraci, Beci â€“ Anoci, kei Eletekoni: e ono na koro lelevu kei na koro lalai;\n60 O Kirijaci Peali (o Kirijaci Jiarimi) kei Raba: e rua na koro lelevu kei na koro lalai.\n61 Ena vanua liwa; o Beci â€“ Araba, Medini kei Sekaka,\n62 O Nibisani na Koro ni Masima, kei Eni â€“ Qidi: e ono na koro lelevu kei na koro lalai.\n63 Vei ira na Jepusaiti nai taukei kei Jerusalemi, era sa sega ni cemuri tani mai vei Juta, era sa tiko vata ga kei ira na Juta me yacova na siga oqo.\n1 Na veivotai sa caka vei ira na luvei Joseva mai na Joritani e Jeriko, mai Jeriko ena tokalau ki na vanua liwa mai Jeriko me lakova yani na veiulunivanua ki Peceli, ka cici muria yani nai yalayala kei Akaiti e Ataroci,\n3 ka lako sobu vaka ki na ra ki na i yalayala kei Jafelitaite, me yacova sara yani nai yalayala ni mua i ra ni Beci â€“ Oroni, ki Qasa, ki na waitui sara.\n4 O ira na luvei Joseva, o Manasa kei Iferaimi era sa taura na nodra i votavota.\n5 Nai yalayala ni nodra vanua na luvei Iferaimi, me vaka na nodra dui veivuvale sa vaka oqo: Nai yalayala ni nodra i wasewase ena tokalau, o Ataroci Adari, me yaco sara ki Beci â€“ Oroni ena yasana e Cake.\n6 Na yasana sa lako yani ki na waitui ena vualiku kei Mekimecaci; sa qai lako wavokita na yasana vaka tokalau nai yalayala ki Tanaci â€“ Sailo ka gole sara yani ki na tokalau kei Janoa.\n7 Sa lako sobu mai Janoa ki Ataroci kei Neara, ki Jeriko sara, ka lako ki na Joritani tale.\n8 Nai yalayala sa lako mai Tapapua vaka ki na ra ki na Mataniwai mai Kana ka yaco sara yani ki na waitui. Oqo na nodra i votavota na yavusa ni luvei Iferaimi me vaka na nodra dui veivuvale.\n9 Na veikoro lelevu me nodra na luvei Iferaimi, sa tiko vata na nodra i votavota na luvei Manasa, na veikoro lelevu kei na veikoro lalai.\n10 Era sa sega ni cemuri ira rawa na kai Kenani era sa tiko mai Qasa; o ira na kai Kenani era sa tiko vata ga kei ira na Iferaimi me yacova sara na siga oqo, ka ra sa yaco me dau vakabobulataki.\n1 Sa tiko talega e dua nai wasewase me nei Manasa, ni sa i koya na ulumatua nei Joseva, ka vakatokai o Makiri na ulumatua i Manasa, na tamai Kiliati, baleta ni sa tamata qaqa ni valu o koya oqo sa soli kina vua o Kiliati kei Pasani.\n2 Sa tiko talega nai wasewase me nodra na kena vo ni luvei Manasa, me vaka na nodra dui veivuvale; o ira na luvei Abiesa, na luvei Eliki, na luvei Asireli, na luvei Sekimi, na luvei Epa, kei ira na luvei Semida; o ira oqo na luvei Manasa tagane, na luvei Joseva me vaka na nodra dui veivuvale.\n3 Ia, o Selofiadi na luvei Epa, na luvei Kiliati, na luvei Makiri na luvei Manasa, sa sega na luvena tagane, sa vakaluveni yalewa ga. Sai ira oqo na yaca ni luvena yalewa: o Maala, o Noa, o Okila, o Milika, o Tirisa.\n4 Era sa lako mai vei Iliesa na bete levu, ena matai Josua na luvei Nuni, ena matadra talega na veiliutaki ka vaka: o Jiova sa vakaroti Mosese me solia vei keimami nai votavota me nodra na ganei keimami. o koya oqo me vaka na i vakaroi Jiova sa solia vei ira nai votavota vata kei ira na taci tamadra.\n5 E tini nai wasewase sa gole vei Manasa ena yasa ni vanua mai Kiliati kei Pasani, oi rau sa tiko mai na tai kadua ni Joritani,\n6 baleta ni o iratou na luvei Manasa yalewa, e ratou sa vakawasewase talega vata kei ira na luvei Manasa tagane, kei ira na kena vo ni luvena tagane ena vanua o Kiliati.\n7 Na vanua nei Manasa sa tekivu mai vei Esa ki Mitimecaci, ena tokalau kei Sikemi, ka sa lako sara nai yalayala ki na ceva ki vei ira sa tiko mai Tapapua.\n8 O Manasa sa nona na vanua o Tapapua, ia o Tapapua ena i yalayala kei Manasa sa nodra na luvei Iferaimi.\n9 Nai yalayala sa lako sobu ki na Mataniwai mai Kama, lako sobu sara ki na mataniwai. Na veikoro oqo nei Iferaimi sa tiko vata na veikoro nei Manasa.\n10 Na ceva sa nei Iferaimi, na vualiku sa nei Manasa ka sa kena i yalayala na waitui. Nai yalayala kei Manasa sa sema vata kei Esa ena vualiku kei Isakari ena tokalau.\n11 Mai Isakari kei Esa talega, o Manasa sa nona o Beci-Siani kei na kena veikoro lalai, o ira sa tiko mai Ena â€“Dori kei na kena veikoro lalai, o ira sa tiko mai Teanaki kei na kena veikoro lalai, kei ira sa tiko mai Mekito kei na kena veikoro lalai, oqo e tolu na vanua vakaveidelana.\n12 Ia, o ira na luvei Manasa, era sa sega ni vakasavi ira rawa na vakaitikotiko ena veikoro kece oqori, o ira na kai Kenani era sa gu tikoga vakaukauwa me ra tiko ga ena vanua.\n13 Sa qai yaco ni ra sa kaukauwa mai na luvei Isireli, era sa vakayagataki ira na kai Kenani vakabobula ka ra sega ga ni cemuri ira tani. Eso Tale Na Vanua Nei Ifereimi Kei Manasa\n14 Era sa vosa na luvei Joseva vei Josua ka vaka: "Ena cava o sa solia kina vei keimami e dua nai wasewase kei na dua nai votavota me keimami taukena, ni keimami sa tamata yaga vakalevu, me vaka ni sa vakalouvinakataki keimami tiko na Kalou me yacova mai oqo?"\n15 Sa sauma o Josua ka vaka, "Kevaka o ni sa tamata yaga sara, mo ni lako cake ki na veikau ka samaka na vanua me nomuni ena nodra vanua na Perisaiti kei ira na tuwawa, kevaka sa sega ni rauti kemuni na veiulunivanua o Iferaimi."\n16 Ia, o ira na luvei Joseva era sa tukuna, "Na veiulunivanua oqo sa sega ni rauti keimami, o ira kece na Kenani ena vanua kei na veibuca era sa taukeni kareti kaukamea, o ira sa tiko mai Beci â€“ Siani kei na kena veikoro lalai, kei ira sa tiko ena buca o Jesireli."\n17 Sa vosa vei ira na Joseva o Josuaâ€”I fereimi kei Manasaâ€”ka tukuna vaka oqo, "O ni sa tamata yaga sara ka tamata kaukauwa; ena sega ni dua ga na nomuni votavota,\n18 "Na veiulunivanua oqo sa na nomuni vanua. E dina ga ni veikaukau tu, mo ni na taya sobu ga, na kena yawa sa na nomuni ga; o ni na vakasavi ira tani na kai Kenani, veitalia kevaka era sa vaka kareti kaukamea ka tamata kaukauwa."\n1 Era sa soqoni vata nai soqosoqo levu ni luvei Isireli e Sailo, ka vakaduria na vale vakacevaceva ni bose, ka sa tu na vanua e matadra.\n2 Ia, sa vo tiko vei ira na luvei Isireli e vitu na yavusa, era sa bera ni taura na nodra i votavota vanua.\n3 Sa tukuna o Josua vei ira na luvei Isireli: "Me cava soti na kena dede, dou wele tiko kina, mo dou lako cake ka taukena na vanua sa solia na Kalou o Jiova ni nomuni qase.\n4 "Me digitaki mai e tolu na tagane mai na tolu na yavusa, me'u talai ira; me ra tucake ka lakova na vanua, vakaraica vinaka me vaka na veiwasei sa oti, ka lesu mai vei au.\n5 "Me ra qai wasea vakavitu, o Juta me tiko ga mai na ceva kei ira na luvei Joseva me ra tiko ga mai na vualiku.\n6 "Mo ni qai vakaraica vinaka na vanua ena kena i wasewase e vitu, ka kauta mai vei au oqori, me'u viritaka kina na madigi eke ena vukumudou vua na noda Kalou o Jiova.\n7 "O ira na Livai sa sega ni vakaivotavota vata kei kemuni, sa nodra i votavota ga na cakacaka vakabete vei Jiova. O Kata kei Rupeni kei na veimama ni yavusa o Manasa era sa taura na nodra i votavota ena tai kadua ni Joritani, ena tokalau, me vaka sa solia vei ira o Mosese nai talai ni Kalou."\n8 Era sa tucake na tamata ka lako yani; sa vakaroti ira o Josua vei ira na laki yamata ka vaka, "Dou lako, ka laki butuka na vanua, ka vakaraica vinaka, ka lesu mai vei au ka me'u vakawiri madigi ena vukudra ena mata ni Kalou e Sailo."\n9 Era sa lako na tamata ka lako curuma na vanua kecega ka vola na ka era sa raica ena i vola wasei vakavitu na kena veikoro lelevu; era sa lesu mai vei Josua ena i tikotiko e Sailo.\n10 Sa cakava o Josua na vakawirimadigi ena vukudra e Sailo ena matai Jiova, e kea talega sa wasea kina o Josua na vanua ki vei ira na luvei Isireli me vaka na nodra dui wasewase.\n11 Na nodra i wasewase na yavusa ni luvei Penijamini sa lako mai me vaka na nodra veivuvale, na yasana sa wasei, sa tiko ena kedra veimama o Juta kei Joseva.\n12 Nai yalayala mai na vualiku, sa tekivu ena Joritani, ka lako cake vaka ki Jeriko, ka lakova cake na veiulunivanua vaka ki na ra: me yacova na Vanua Liwa o Beci â€“ Aveni.\n13 Sa lako mai kea nai yalayala ki Lasei kei Peceli ena ceva; sa lako mai kea ki Ataroci Ada, volekata na veidelana sa davo toka mai na ceva kei Beci â€“ Oroni.\n14 Sa qai toso tale yani nai yalayala mai na ra ki na ceva, mai na veidelana kei Beci â€“ Oroni mai na ceva; ka laki cava ki Kirijaci Pealina (koya o ya o Kirijaci Jerimi) nodra koro levu na luvei Juta. Oqo ena yasayasa vaka ra.\n15 Mai na ceva sa tekivu ena i cavacava kei Kirijaci Peali ena i yalayala toso yani kina ra ka lako sara yani ki na i vurevure ni wai mai Nefatoa.\n16 Sa lako sobu mai nai yalayala ena i cavacava ni veidelana sa davo toka ena Buca ni luvei Inomi, na buca sa tiko ena Buca kei Refaimi ena vualiku, ka lako sobu ki na Buca o Inomi, ena yasadra na Jepusaiti na koro ena ceva ka gole sobu ki Ena â€“ Rokeli.\n17 Sa lako wavoki mai na vualiku, ka lako yani ki Enaâ€“Semesi ka vakuria me donui Qeliloci sa tiko ena matani Delana o Adumimi ka lako sobu ki na vatu mai Boani na luvei Rupeni tagane.\n18 Sa lako sara yani vaka ki na vualiku kei Araba ka lako sobu mai ki Araba.\n19 Nai yalayala ni vanua sa cici vaka ki na yasana e cake kei Beci â€“ Okila ka qai mai cava ena yasana e cake ni wasawasa masima, ena yasana sara e ra ni Joritani. Oqo nai yalayala mai na ceva.\n20 Sa kenai yalayala na Joritani ena tokalau. Oqo na nodra i votavota na luvei Penijamini, me vaka na kena i wasewase kece, me vaka na nodra veivuvale.\n21 Oqo na veikoro lelevu nodra na luvei Penijamini me vaka na nodra veivuvale, o Jeriko, o Beci â€“ Okila, o Ameke â€“ Kesisi,\n22 O Beci â€“ Araba, o Semaraimi, o Peceli,\n23 O Arimi, Para, Ofara,\n24 O Kifa, o Aemoni, o Ofina kei Kaba, e tinikarua na koro lelevu kei na kena lalai;\n25 O Kipioni, o Rama, o Bieroci,\n26 O Misapa, o Jefira, o Mosa,\n27 Rikemi, OIripeli, o Tarala,\n28 O Sela, o Elefa, o Jebusu (Jerusalemi) o Kibeaci, kei Kirijaci, e tini ka va na koro lelevu kei na koro lalai. Oqo na nodra i votavota na luvei Penijamini me vaka na nodra veivuvale.\n1 Nai karua ni votavota sa lako mai vei Simione, me nodra na yavusa ni luvei Simione me vaka na nodra veivuvale. Era sa vakaivotavota ena vanua sa vakaivotavota oti kina na luvei Juta.\n2 Sa tiko ena nodra i votavota o Perisapa, o Molada,\n3 O Esa â€“ Suali, o Bala, o Esemi,\n4 Eletolada, o Becule, o Oma,\n5 O Sikilaki, o Beci â€“ Mekaboce, o Esa - Susa\n6 O Beci- Lebaoce, o Sarueni, e tinikatolu na koro lelevu kei na koro lalai;\n7 O Aini, o Rimoni, o Eta, kei Asani, e va na koro lelevu kei na koro lalai;\n8 Na veikoro lalai kece sa tiko volita na veikoro lelevu, me yaco sara ki Baleci â€“ Bea, Rama mai na ceva. Oqo na nodra i votavota na yavusa ni luvei Simione me vaka na nodra veivuvale.\n9 Na nodra i votavota na luvei Simione sa wili kina nodra i votavota na luvei Juta, ni nodra i votavota na luvei Juta sa rui levu vei ira. o koya oqo, o ira na luvei Simione era sa vakaivotavotataki mai na nodra i votavota na luvei Juta.\n10 Nai katolu ni wasewase sa lako vei ira na luvei Sevuloni me vaka na nodra veivuvale, nai yalayala ni nodra i votavota sa yaco sara ki Sariti.\n11 Na nodra i yalayala ki na ra, sa lako vaka ki Marala, ki Dabaseci ka toso sara yani ki na mataniwai e tiko mai na tokalau kei Jokimi.\n12 Mai Sariti sa gole vaka kina tokalau me donuya nai cadracadra ni siga, me salavata nai yalayala kei Kisiloco Tabu, ka lako yani ki Dabereci ni lako sivi Jafia.\n13 Mai kea sa lako vaka ki na tokalau kei Kaca â€“ Efa, me donui Eci â€“ Kasini ka toso sara yani ki Rimoni sa veiyalayala kei Nea.\n14 Nai yalayala sa lako wavoki ki na yasana e cake kei Anaconi ka yaco sara ki na buca mai Jivaca â€“ Ilai.\n15 Sa wili kina o Kitaci, Naelala, Simironi, Idala, kei Peceliema; e tinikarua na koro lelevu kei na koro lalai.\n16 Oqori nai votavota nodra na luvei Sevuloni me vaka na nodra dui veivuvale, na koro lelevu oqo kei na koro lalai.\n17 Sa lako mai vei Isakari nai ka va ni wasewase, vei ira na luvei Isakari me vaka na nodra veivuvale yadua.\n18 Na nodra vanua sa lako yani ki Jesireli e wili kina o Kesuloca, o Sunemi,\n19 O Afaraimi, o Sioni, o Ana raca\n20 Rabici, o Kisioni, o Abesi,\n21 O Rameci, o Eni â€“ Qanimi, o Eni â€“ Adade kei Beci Pasase.\n22 Nai yalayala sa yaco ki Tabori, ki Saesima kei Beci â€“ Semesi; na nodra i yalayala sa yaco ga ki na Joritani, e tinikaono na koro lelevu kei na koro lalai.\n23 Oqo na nodra i votavota na yavusa ni luvei Isakari me vaka na nodra dui veivuvale, na veikoro lelevu kei na koro lalai.\n24 Nai kalima ni wasewase sa soli ki na yavusa ni luvei Esa, me vaka na nodra veivuvale.\n25 Na nodra vanua sa wili kina o Elikaca, o Alei, o Beteni, o Akisafa,\n26 O Alameleci, o Amada, kei Miseli, e yacova sara na ulunivanua o Kameli e na ra, vakamuria na mataniwai na Siori â€“ Libinaca.\n27 Sa gole vaka ki nai cabecabe ni siga, ki Beci â€“ Dakoni; ka yacovi Sevuloni yani ki na buca o Jipica â€“ Ilai, ka lako cake me sivi Beci â€“ Emeki, kei Nieli, ka lako sivi Kabulu ena yasana i mawi,\n28 Wili talega o Epironi, Reobi, o Amoni kei Kana, me yacovi Saitoni raraba sara yani.\n29 Sa gole mai ki Rama nai yalayala kina koro ni valu mai Taia, sa qai gole vaka ki Osa ka yaco sara ki wasawasa ena vanua vaka Akisibe.\n30 O Umaki, o Apeki, kei Reabi sa wili tale tiko ga kina: e ruasagavulu na koro lelevu kei na koro lalai.\n31 Oqo na nodra i votavota na yavusa ni luvei Esa me vaka na nodra veivuvale; na veikoro lelevu oqo kei na koro lalai.\n32 Nai ka ono ni wasewase sa lako mai ki na yavusa ni luvei Navitalai, o ira na luvei Navitalai me vaka na nodra veivuvale.\n33 Sa tekivu na nodra i yalayala e Elepi, volekata yani na vanua mai na vunikau terebinici e Saenananimi, o Adami â€“ Nekeba kei Jabinili, vakayawa sara ki Lakumi; ka mai cava ena Joritani.\n34 Mai Elepi, sa lako yani nai yalayala vaka ki na ra ki Asonaci Tabori, sa lako tani mai kea, vaka ki Uloki, sa sema yani vei Sevuloni ena yasana e ra kei Esa ena yasana vakara me yaco sara yani ki Juta mai na Joritani kina i cadracadra ni siga.\n35 Kei na veikoro ni valu o Sidimi, o Seri, o Amaca, o Rekaci kei Cinareci,\n36 O Adama, o Rama, o Asori,\n37 Kadesi, o Edrei, o Ena â€“ Asori,\n38 O Aironi, o Mikidali â€“ Ilai, o Oremi, o Beci â€“ Anaca, kei Beci â€“ Semesi; e tinikaciwa na veikoro lelevu kei na koro lalai.\n39 Oqo na nodra i votavota na yavusa ni luvei Navitalai me vaka na nodra veivuvale.\n40 Nai kavitu ni wasewase sa lako yani ki na yavusa ni luvei Tani me vaka na nodra veivuvale,\n41 Na vanua sa nodra i votavota o Sora, o Esitaolo, o Iri â€“ Semesi,\n42 O Saelabini, o Aijaloni, Jecila,\n43 O Eloni, o Timina, o Ekironi,\n44 O Eletekei, o Kibeconi, o Balaci,\n45 O Jeuti, o Bene â€“ Bareki, o Kaca â€“ Rimoni,\n46 O Me â€“ Jakoni, kei Rakoni kei na veivanua sa volekati Jopa.\n47 Na nodra vanua na luvei Tani sa lako sivia yani oqo, baleta ni ra sa lako cake na Tani me vala kei Lesime ka taura na vanua, era sa samuta na vanua e nai seleiwau, taukena na vanua ka tiko kina. Era sa vakayacana me Lesime, Tani, na yacai Tani na tamadra.\n48 Oqo na nodra i votavota na luvei Tani me vaka na nodra veivuvale, na veikoro lelevu oqo kei na koro lalai.\n49 Ni sa mai oti na nodra wasea na vanua me nodra dui votavota me vaka na kena yalayala, o ira na luvei Isireli era sa solia nai votavota mai vei ira ki vei Josua na luvei Nuni.\n50 Me vaka na vosa i Jiova, era sa solia vua na korolevu ea kerea, o Timinaca Sera, ena veiulunivanua mai Ifereimi; sa tara na koro ka tiko kina.\n51 Oqo na vei votavota sa wasea o Iliesa na bete, o Josua na luvei Nuni, kei ira na veiliuliu ni tama ni veiyavusa ni luvei Isireli me nodra i votavota mai Sailo ena mata i Jiova, ena mata ni katuba ni vale vakacevaceva ni bose. Sa qai oti na nodra wasea na vanua.\n1 Sa vosa talega o Jiova vei Josua ka vaka, 2 "Vosa vei ira na luvei Isireli ka tukuna, 'Mo ni digitaka ga vei kemuni eso na koro ni drodro, au a vosa kina vei kemuni vei Mosese, 3 'Baleta ke dua e vakamatea vakacalaka e dua, se, ni sega ni nakita, me qai dro kina, me nona i drodro mai vei koya sa via sauma na vakadave dra. 4 'Kevaka sa dro ki na dua na veikoro oqo, ka la'ki tu cake tu ena matamata ni koro, ka tukuna na nona cala ena nodra vakarorogo na qase ni koro o ya, me na qai tauri koya, me vaka ga e dua vei ira, ka solia vua na tikina me tiko kina, ka me sa tiko vata kei ira. 5 'Kevaka sa cici mai o koya sa via sauma na dra, me kakua ni soli yani o koya, baleta ni a sega ni nakita na nona vakamatei koya, ni a sega ni cati koya e liu. 6 'Me tiko o koya ena koro o ya, me yacova ni sa tu ena matadra nai soqosoqo levu me lewai, ni sa mate sara o koya na bete levu, me qai lesu tale o koya sa veivakamatei ki na nona koro, ki na nona vale, na koro sa dro mai kina o koya.'" 7 Era sa digitaki Kadesi e Kalili, ena veiulunivanua e Navitalai, Sikemi na veiulunivanua e Ifereimi kei Kirijaci â€“ Araba (Epironi) ena veiulunivanua e Juta. 8 Ena tai kadua ni Joritani, ena tokalau kei Jeriko, sa digitaki o Besa ena buca ni vanua liwa, ena yavusa o Rupeni, Ramoci e Kiliati mai na yavusa o Kata kei Qalani e Pasani ena yavusa o Manasa. 9 Oqo na veikoro sa digitaki vei ira na luvei Isireli kei ira na vulagi talega kei ira sa lako tu vata kei ira, ni kevaka sa ia na veivakamatei vakacalaka me ra qai dro kina, ka me kakua ni mate ena ligana sa via sauma na mate o ya, me yacova ni sa tu o koya sa veivakamatei e matadra nai soqosoqo levu.\n1 Na nodra i liuliu na tamadra na Livai era sa lako voleka mai vei Iliesa na bete, vei Josua na luvei Nuni, kei ira nai liuliu ni tamadra na yavusa ni luvei Isireli.\n2 Era sa vosa vei ira mai Sailo ena vanua o Kenani ka vaka: "Sa vakarota o Jiova vei Mosese, me soli vei keimami na veikoro lelevu me keimami tiko kina, kei na kena vanua me susu kina na manumanu laukana."\n3 Era sa qai solia na luvei Isireli vei ira na Livai mai na nodra i votavota, me vaka nai vakaro i Jiova, na veikoro lelevu oqo kei na kena vanua:\n4 Sa lako nai wasewase ki na vuvale na Koata kei na luvei Eroni na bete mai vei ira na Livai, e tinikatolu na koro lelevu nai wasewase mai na yavusa Juta, mai na yavusa Simione, kei na yavusa Penijamini talega.\n5 Na kena vo ni luvei Koata sa nodra e tini na koro lelevu mai vei ira na yavusa Ifereimi, na yavusa Tani, kei na veimama ni yavusa Manasa.\n6 O ira na luvei Keresoni sa nodra e tinikatolu na koro lelevu, nai wasewase mai na yavusa Isakari, na yavusa Esa, na yavusa o Navitalai kei na yavusa veimama nei Manasa e Pasani.\n7 O ira na luvei Meravi me vaka na nodra dui vuvale, sa nodra e tinikarua na koro lelevu mai na yavusa o Rupeni, na yavusa o Kata kei na yavusa o Sevuloni.\n8 O ira na Isireli, era sa solia na veikoro oqo kei na kena vanua vakai wasewase kivei ira na Livai, me vaka sa vakarota o Jiova vei Mosese.\n9 Era sa solia mai vei ira na yavusa ni luvei Juta, mai vei ira na yavusa ni luvei Simione, na veikoro oqo sa cavuti e na yacadra,\n10 Oqo me nodra na luvei Eroni, na luvei Koata mai vei ira talega na luvei Livai, ni sa nodra nai wasewase sa liu.\n11 Sa soli vei ira o Kirijaci Araba, (na tamai Anaki) oqori o Epironi, ena veiulunivanua e Juta kei na kena vanua volivolita.\n12 Ia na kena buca kei na kena veikoro lalai sa soli me nei Kelepi na luvei Jefune me nona.\n13 Ki vei ira na luvei Eroni na bete, era sa soli Epironi kei na kena vanua (na koro ni drodro nodra na daulaba), o Libina kei na kena vanua,\n14 Jatiri kei na kena vanua,\n15 O Oloni kei na kena vanua, O Tipiri kei na kena vanua,\n16 O Ayini kei na kena vanua, O Jutaya kei na kena vanua, kei Beci â€“ Semesi kei na kena vanua: e ciwa na koro lelevu mai vei rau na yavusa e rua oqo;\n17 Mai na yavusa o Penijamini, o Kipioni kei na kena vanua, o Kipa kei na kena vanua,\n18 O Anacoci kei na kena vanua, o Alimoni kei na kena vanua: e va na koro lelevu.\n19 Na veikoro kece nei Eroni na bete sa tinikatolu na koro lelevu kei na kena vanua.\n20 Kei ira na vuvale ni luvei Koata, na Livai, na kena vo ni vuvale o Koata era sa vanakoro lelevu ena nodra i wasewase mai na yavusa o Ifereimi.\n21 Sa soli vei ira o Sikemi kei na kena vanua ena veiulunivanua e Ifereimi (na koro ni drodro vei ira na daulaba), o Qasa kei na kena vanua,\n22 O Kibisaimi kei na kena vanua kei Beci â€“ Oroni kei na kena vanua: e va na koro lelevu;\n23 mai na yavusa o Tani, o Elitekea kei na kena vanua, o Kibeconi kei na kena vanua,\n24 O Aijaloni kei na kena vanua kei Kaca â€“ Rimoni kei na kena vanua: e va na koro lelevu;\n25 mai na veimama ni yavusa o Manasa, o Tanaca kei na kena vanua kei Kaca â€“ Rimoni kei na kena vanua; e rua na koro lelevu.\n26 O ira kece na tini na koro lelevu oqo kei na kena vanua, sa nodra na kena vo ni vuvale ni luvei Koata.\n27 Ki vei ira na luvei Keresoni mai na vuvale vaka Livai, mai vei ira tale na veimama ni yavusa Manasa, era sa soli Kolani mai Pesani kei na kena vanua (na koro ni drodro vei ira na daulaba) kei Be - Esitera kei na kena vanua; e rua na koro lelevu;\n28 Mai na yavusa o Isakari, o Kisioni kei na kena vanua, o Daberaci kei na kena vanua,\n29 O Jamuci kei na kena vanua kei Ena â€“ Qanimi kei na kena vanua; e va na koro lelevu;\n30 Mai na yavusa nei Esa, o Miseli kei na kena vanua, o Apitomi kei na kena vanua,\n31 O Elikaci kei na kena vanua kei Reobi kei na kena vanua: e va na koro lelevu;\n32 Mai na yavusa o Navitalai, Ketesa e Kalili kei na kena vanua, (na koro ni drodro vei ira na dauveivakamatei). O Amoci Dovi kei na kena vanua, o Katani kei na kena vanua, e tolu na koro lelevu.\n33 Na veikoro kece nei Keresomi me vaka na nodra veivuvale kece sa tinikatolu na veikoro lelevu kei na kena vanua kece.\n34 Ki na vuvale kece ni luvei Meravi, o ira kece na kena vo ni Livai mai na yavusa nei Sevuloni, o Jokenimi kei na kena vanua, kei Karita kei na kena vanua,\n35 O Dimina kei na kena vanua kei Naelai kei na kena vanua, e va na koro lelevu;\n36 Mai na yavusa o Rupeni, o Besa kei na kena vanua, o Jaeca kei na kena vanua,\n37 O Kedemoci kei na kena vanua kei Mepaaci kei na kena vanua, e va na koro lelevu;\n38 Mai na yavusa o Kata, o Ramoci e Kiliati kei na kena vanua, (na koro ni drodro nodra na dauveivakamatei), o Maenaimi kei na kena vanua,\n39 O Esiboni kei na kena vanua, kei Jasa kei na kena vanua: e va taucoko na koro lelevu.\n40 O ira kece na luvei Meravi me vaka na nodra dui vuvale kei na nodra koro, na kena vo ni vuvale vaka Livai, me vaka na nodra i wasewase, e tinikarua na veikoro lelevu.\n41 Na koro kece nodra na Livai ena nodra vanua kece na Isireli e vasagavulu ka walu na koro lelevu kei na kena vanua.\n42 Na veikoro kece oqo, sa tu ga na kena vanua vakavolivolita, sa vaka kina oqo.\n43 O Jiova sa solia ki vei ira na Isireli, na vanua kecega sa bubului kina o koya me solia vei ira na nodra qase, era sa taukena ka tiko kina.\n44 Sa solia vei ira o Jiova na vakacegu me vaka sa yalataka vei ira na tamadra. Sa sega na tamata mai vei ira kece na meca me tu rawa e matadra: O Jiova sa soli ira kece na meca ki na ligadra na Isireli.\n45 Sa sega ni vo tale e dua na vosa, ni sa cakava kece na ka vinaka vei ira na vuvale ni Isireli o Jiova, me vaka na ka kece sa vosa kina. Sa vakayacori kece.\n1 O Josua sa kacivi ira na Rupeni, na Kata kei na veimama ni yavusa i Manasa,\n2 Ka tukuna vei ira: "O ni sa maroroya na veika kece sa vakarota o Mosese na tamata ni Kalou vei kemuni, o ni sa talairawarawa talega ki nai vakaro au a sa solia vei kemuni.\n3 "O ni sa sega ni biuti ira na tacimuni me yacova mai na veisiga oqo, o ni sa maroroya ga nai vakaro i Jiova na nomuni Kalou.\n4 "O Jiova na nomuni Kalou sa solia na vakacegu vei ira na tacimuni me vaka sa yalataka vei ira; oqo mo ni lesu tale ki na nomuni vanua sa solia vei kemuni o Mosese na tamata ni Kalou ena tai kadua ni Joritani.\n5 "Mo ni maroroya vinaka ga nai vakaro kei nai vunau i Mosese na tamata ni Kalou me vaka sa solia vei kemuni, o koya, mo ni lomani Jiova na nomuni Kalou, mo ni lako ena Nona sala, ka maroroya na Nona i vakaro ka tauri Koya matua tiko, mo ni qaravi Koya ena yalomuni taucoko kei na lomamuni kecega."\n6 Sa vakatabui ira ka vakatalai ira yani o Josua, ka ra sa lako yani ki na nodra i tikotiko.\n7 Ki vei ira na veimama ni yavusa o Manasa sa soli Pasani vei ira o Josua, na veimama ni yavusa, sa nodra ga mai na tai kadua ni Joritani mai na ra. Ni sa vakatalai ira o Josua, sa vakalouvinakataki ira,\n8 Sa vosa vei ira ka tukuna, "Mo ni lesu e nai yau e levu sara ki na nomuni i tikotiko, me levu na manumanu susu, na siliva, na koula, na varasa, na kaukamea, kei nai sulu talega sa levu. Me wasei nai toki ni valu mai vei ira na meca ki vei ira na veitacini."\n9 O ira na luvei Rupeni, na luvei Kata, kei na veimama ni yavusa o Manasa era sa lesu yani mai vei ira na luvei Isireli mai Sailo e Kenani, me ra lako ki na vanua o Kiliati, na nodra i votavota, era sa taukena me vaka na vosa i Jiova ena ligai Mosese.\n10 Ni ra sa lako mai ena Joritani ena vanua o Kenani, o ira na Rupeni, na Kata kei na veimama ni yavusa o Manasa, era sa tara e dua nai cabocabo ni soro ena Joritani O e i cabocabo ni soro levu dina, e rairai totoka ka veirawai.\n11 O ira na luvei Isireli era sa rogoca e dua ni sa tukuna tiko, "O ira na luvei Rupeni, na luvei Kata, kei ira na luvedra na veimama ni yavusa Manasa, era sa tara e dua nai cabocabo ni soro ena i yalayala e Kenani donuya na Joritani sa nodra tiko na luvei Isireli."\n12 Ni ra sa rogoca na luvei Isireli na veika oqo, sa lomadra nai soqosoqo taucoko me ra soqoni mai e Sailo, ka valuti iratou oqo.\n13 Era sa talai Finiasi na luvei Eroni ki vei iratou na rua veimama na yavusa oqori ki na vanua o Kiliati,\n14 sa lako vata o iratou e lewe tini nai liuliu ni yavusa vakayadua ni Isireli.\n15 Era sa lako mai vei iratou na yavusa e rua veimama oqo ki na vanua o Kiliati ka veivosaki ka vaka,\n16 "Era sa tukuna nai soqosoqo taucoko i Jiova, 'Sa dua na vakaduduile levu o ni sa cakava oqo vei Jiova na nodra Kalou na Isireli, ena nomuni sa gole tani mai vei Koya, ka o ni sa cakava tale e dua nai cabocabo ni soro vou, ka sa talai-dredre mai vei Jiova?\n17 'Sa sega beka ni rauti keda na talaidredre nei Piori, o koya eda sa sega ni vakasavasavataki mai kina me yacova na siga oqo, e dina ga ni a sa dua na mate ca levu ena i soqosoqo levu i Jiova,\n18 'Ia, o ni sa vuki tani mai kina ena siga oqo mai na nomuni muri Jiova? Mo ni kila, kevaka o ni sa vuki tani ena siga oqo mai na nomuni muri Jiova, ena siga ni mataka, ena cudruva o Jiova nai soqosoqo taucoko ni Isireli.\n19 'Kevaka sa sega ni savasava na nomuni vanua, mo ni takoso mai ki na vanua sa nei Jiova, ena vanua sa tiko kina na nona vale vakacevaceva ka mai vakaitavi vata kei keimami, mo ni kakua ga ni vuki tani mai vei Jiova, se vuki tani mai vei keimami ena nomuni tara cake tale e dua nai cabocabo ni soro mai nai cabocabo ni soro dina ga i Jiova na noda Kalou.\n20 'Sa sega beka ni talaidredre o Ekani na luvei Sira ena nona vakatara na veika e tabu, ka sa qai lutuki ira kina nai soqosoqo taucoko e Isireli na cudru katakata i Jiova? Na tamata o ya sa sega ni mate duadua ga ena vuku ni nona caka cala.'"\n21 O ira na Rupeni, na Kata kei ira veimama ni yavusa o Manasa era sa sauma mai vei ira nai liuliu talai mai oqo ka vaka:\n22 "O Jiova na Kalou ni veikalou, o Jiova na Kalou ni veikalou, sa kila o koya, ka me kila talega o ira na Isireli, kevaka sa vuki tani oqo, se vakaduduile vei Jiova oqo, mo ni kua ni vakabulai keimami ena siga oqo.\n23 "Kevaka keimami sa cakava e dua nai cabocabo ni soro me vuki tani kina mai vei Jiova, kevaka keimami sa vakacabora kina nai soro kama se i soro laukana se i soro ni veivinakati, o Jiova vakataki Koya me na qai tarogi keimami kina.\n24 "Keimami sa cakava oqo ena rere, 'Ena i naki levu, o ya kevaka ena gauna mai muri o ira na nomuni kawa era sa veivosaki kei ira na neimami kawa ka vaka, "Na cava oi kemuni vei Jiova na Kalou ni Isireli?\n25 "Ni sa cakava o Jiova nai yalayala na Joritani, mai vei kemuni kei keimami, kemuni na luvei Rupeni, na luvei Kata, sa sega na nomuni tikina vei Jiova." O ira na nomuni kawa era na cakava me ra kua ni rerevaki Jiova,' na neimami kawa.'\n26 "Oqori keimami sa tukuna kina, 'Me da sa cakava ga vei keda e dua nai cabocabo ni soro, e sega ga ni caka kina nai soro kama se vakacabori kina na manumanu,\n27 'Me dua kina nai vakadinadina vei kemuni kei keimami kei ira na neimami kawa ena muri mai, ni keimami na cakava na veiqaravi vei Jiova ena i soro kama, kei nai soro, nai soro ni veivinakati, me ra kua ni tukuna kina o ira na nomuni kawa vei ira na neimami kawa ena veigauna sa bera mai, "Sa sega na nomuni tikina vei Jiova."'\n28 "Oqori keimami sa tukuna kina, ni ra sa tukuna oqo vei keimami se ki vei ira nai tabatamata ena lako tiko mai ni keimami sa tukuna, 'Oqo nai vakatakarakara ni cabocabo ni soro i Jiova era sa cakava na tamai keimami, e dina ga ni sega ni cabocabo ni soro kama, se ka ni madrali, ia, oqo nai vakadinadina ga ena keda maliwa, oi kemuni kei keimami.'\n29 "Me yawa sara, me tabu sara vei keimami na vuki tani mai vei Jiova, ka lako me qaravi ira na kalou tani ena siga oqo, me tara e dua nai cabocabo ni soro me caka kina nai soro kama, nai soro laukana, nai madrali, mai nai cabocabo ni soro i Jiova na noda Kalou o koya sa tiko ena Nona vale vakacevaceva."\n30 Ni ra sa rogoca o Finaisi kei ira nai liuliu ni veiyavusa, kei ira nai liuliu ni wasewase e Isireli na nodra vosa na luvei Rupeni, na luvei Kata kei na veimama ni yavusa o Manasa, era sa loma vinaka kina.\n31 O Finaisi na luvei Iliesa na bete sa tukuna vei ira na luvei Rupeni, na luvei Kata, na veimama ni yavusa o Manasa. "Ena siga oqo, keimami sa kila kina ni sa tiko eke o Jiova baleta ni kemuni sa sega ni vuki tani mai vua, oqo o ni sa sereki ira na luvei Isireli mai na liga i Jiova."\n32 O Finaisi na luvei Eroni na bete, kei ira na veiliutaki, era sa lesu tani mai vei ira na Rupeni, na Kata, kei ira na veimama ni yavusa o Manasa mai na vanua o Kiliati ki na vanua o Kenani ki vei ira na luvei Isireli; ka kauta lesu mai vei ira na vosa.\n33 Era sa loma vinaka na luvei Isireli, ka ra sa vakalouvinakataka na Kalou na luvei Isireli; era sa sega tale ni via cakava e dua na ka me ra veivala kina se via vakarusa na nodra vanua era sa tiko kina.\n34 O ira na luvei Rupeni, na luvei Kata era sa vakayacana nai cabocabo ni soro o ya me Vakadinadina, "Ni sa i vakadinadinataka vei keimami ni sa Kalou o Jiova."\n1 Sa qai yaco oqo, ni sa vakacegui ira vakadede na Isireli o Jiova mai vei ira na kedra meca, sa qase mai o Josua, ka sa levu sara na nona veiyabaki.\n2 Sa qai kacivi ira kece na Isireli o Josua, o ira na qase, o ira nai liuliu, o ira na daulewa, o ira nai vakailesilesi, ka tukuna vei ira: "Sa levu sara na noqu veiyabaki.\n3 "O ni sa raica kece na veika sa cakava o Jiova na nomuni Kalou vei ira kece na matanitu oqo, ena vukumuni, ni sa vala ena vukumuni o Jiova na nomuni Kalou.\n4 "Au sa wasea vei kemuni mei votavota na veimatanitu kece oqo. O ni sa vakaivotavotataki vakayavusa mai na Joritani ka yaco sara ki na Wasawasa Levu ki na ra.\n5 "Na Kalou o Jiova ena vakasukai ira mai matamuni. Mo ni taukena kina na nodra vanua, me vaka sa yalataka vei kemuni o Jiova na nomuni Kalou,\n6 "O koya oqo mo ni qai kaukauwa ka yaloqaqa ena nomuni maroroya ka muria na veika kece sa volai ena i Vola ni Vunau i Mosese, de o ni qai vuki tani mai kina, ki nai mawi se ki nai matau,\n7 "Ka lako ki na veivanua oqo sa tiko vata kei kemuni. Mo ni kakua ni cavuta na yaca ni nodra kalou se vakavuna e dua me bubului vei ira, mo ni kua ni qaravi ira se cuva vei ira,\n8 "Ia, mo ni kukube matua ga vei Jiova na nomuni Kalou, me vaka o ni sa daucakava me yacova na siga oqo.\n9 "Ni o Jiova sa cemuri ira mai matamuni na veimatanitu lelevu ka kaukauwa; ia, oi kemuni, sa sega e dua sa tu rawa e matamuni me yacova na siga oqo.\n10 "E dua vei kemuni ena cemuria e udolu vei ira, ni sa vala ena vukumuni na Kalou o Jiova me vaka sa yalataka vei kemuni.\n11 "O koya oqo, mo ni raici kemuni vinaka ka lomani Jiova na nomuni Kalou.\n12 "De o ni na qai lesu tale me muria na vei vo ni matanitu oqoO o ira sa tiko vata kei kemuni O ka veiwatini kei ira ka lakovi ira, ka me ra lakovi kemuni talega mai,\n13 "Mo ni kila ga oqo, ni o Jiova na nomuni Kalou ena sega tale ni vakasavi ira na veimatanitu oqo mai na matamuni. Era na vaka na dai sa biri vei kemuni, era na dau vakatonoki kemuni, era na voto ni moli ena matamuni, me yacova ni o ni sa yali mai na vanua vinaka oqo, sa solia vei kemuni o Jiova na nomuni Kalou.\n14 "Mo ni kila ena siga oqo, au sa lakovi vuravura taucoko. O ni sa kila ena yalomuni kei na lomamuni, ni sega tale ni dua na ka vinaka sa vo me sega ni cakava vei kemuni o Jiova na nomuni Kalou, me vaka sa vosataka ena vukumuni. Sa cakava kece o Koya, ka sa sega tale na ka e vo.\n15 "Sa na yaco oqo, na veika vivinaka sa lakovi kemuni mai me vaka na nona vosa ni yalayala na Kalou vei kemuni, ena kauta mai vei kemuni na veika caca kecega me yacova ni sa vakarusai kemuni mai na vanua vinaka oqo, sa solia vei kemuni o Jiova na nomuni Kalou.\n16 "Ni o ni sa talaidredre ki na vosa ni veiyalayalati i Jiova na nomuni Kalou, o koya sa vakarota vei kemuni, ka lako me qarava na kalou tani ka cuva vei ira, ena qai waqa mai na cudru i Jiova vei kemuni, ka o ni na vakarusai vakatotolo mai na vanua vinaka sa solia vei kemuni o Koya."\n1 Sa qai vakasoqoni ira kece mai na yavusa Isireli o Josua e Sikemi, ka kacivi ira na qase, nai liuliu, o ira na daunilewa, o ira na vakailesilesi; era sa kauti ira mai ka vakaraitaki ira ena mata i Jiova na nodra Kalou.\n2 Sa qai tukuna o Josua vei ira kece na tamata ka vaka: "Sa tukuna vakaoqo o Jiova na nodra Kalou na Isireli; 'Na tamamuni, wili kina o Tira na tamai Eparama kei na tamai Neori, era sa tiko mai na tai kadua ni Uciwai ena veigauna sa oti ka qarava na kalou tani.\n3 'Au a qai kauti Eparama na tamamuni mai na tai kadua ni Uciwai, ka kauti koya mai ena vanua o Kenani ka vakavuqataka na nona kawa ka soli Aisake vei koya.\n4 'Vei Aisake, Au sa soli Jekope kei Iso. Ki vei Iso Au sa solia vua na ulunivanua o Sia me taukena, ia o Jekope kei ira na luvena sa lako sobu ki Ijipita.\n5 'Au sa talai Mosese kei Eroni, Au sa vakararawataki Ijipita ena veika Au sa vakayacora vei ira. Ni oti o ya, Au sa kauti kemuni tani mai.\n6 'Au sa kauti ira tani mai na tamamuni mai Ijipita, o ni sa lako mai ki na wasawasa; era sa cicivi kemuni mai na kai Ijipita ena kareti ni valu kei na kena ose ena Wasawasa Damudamu.\n7 'Era sa qai tagi vei Jiova, o Jiova sa qai biuta na butobuto ena kemuni maliwa kei ira na Ijipita. Sa qai kauta mai vei ira na waitui ka ubi ira kina. Na matamuni sa raica na veika oqo mai Ijipita. O ni sa tiko ena vanua liwa me dede sara.\n8 'Au sa kauti kemuni mai ki na nodra vanua na Amoraiti, era sa tiko mai na tai kadua ni Joritani, era sa vala kei kemuni. Ia Au sa soli ira vei kemuni, mo ni taukena kina na nodra vanua, Au sa vakarusai ira kina e matamuni.\n9 'O Pelaki na luvei Sipori na tui Moapi, sa tucake me vala kei Isireli, sa talai Pelani na luvei Peori me rukaki kemuni.\n10 'Au sa sega ni vakarorogo vei Pelami, sa vakuria ga o koya me vakalouvinakataki kemuni. Au sa sereki kemuni mai na ligana.\n11 'O ni sa qai takosova na Joritani ka lako mai ki Jeriko. Era sa vala kei kemuni na kai Jeriko, o ira talega na Amoraiti, na Perisaiti, na kai Kenani, na Itaiti, na Kirisaqaiti, na Ivaiti kei ira na Jepusaiti. Ia, Au sa soli ira ki na ligamuni.\n12 'Au sa tala na o ni me liu vei kemuni, me cemuri ira tani mai vei kemuni, oi rau talega na tui ni Amoraiti, ia ka sega ga ena nomuni i seleiwau se na nomuni dakai titi.\n13 'Au sa solia vei kemuni e dua na vanua o ni sa sega ni oca kina, kei na veikoro o ni sa sega ni tara, ka o ni sa tiko kina; o ni sa kana mai na veivaini kei na veiolive o ni a sega ni tea.'\n14 "O koya oqo, mo ni rerevaki Jiova, ka qaravi Koya ena yalovinaka kei na yalodina, mo ni biuta tani na kalou era sa qarava na nomuni qase mai na tai kadua ni Uciwai, mai Ijipita talega. Mo ni qaravi Jiova!\n15 "Kevaka sa ca vei kemuni, mo ni qaravi Jiova, mo ni qai digitaka e daidai se o cei mo ni qarava, o ira na kalou era sa qarava na nomuni qase mai na tai kadua ni Uciwai, se na nodra kalou na Amoraiti ena vanua o ni sa tiko kina. Ia, oi au kei na noqu vuvale, keitou na qaravi Jiova ga."\n16 Era sa sauma lesu kece na tamata ka vaka: "Me yawa sara vei keimami me keimami biuti Jiova ka qarava na kalou tani;\n17 "O Jiova na neimami Kalou, sai Koya na Kalou sa kauti keimami mai kei ira na tamai keimami mai na veivakabobulataki mai Ijipita, sai Koya sa cakava na veika lelevu e matai keimami ka maroroi keimami ena sala ka vakavuna na neimami lako siviti ira kece mai sa tu ena sala.\n18 "O Jiova sa cemuri ira tani mai na matai keimami, o ira talega na Amoraiti era sa tiko ena vanua. Keimami na qaravi Jiova ga, ni sa neimami Kalou o Koya."\n19 O Josua sa tukuna vei ira na tamata, "O ni sa sega ni qaravi Jiova rawa ni sa ka tabu o Koya, sa Kalou vuvu o Koya. Ena sega ni rawa ni vosota na nomuni caka cala kei na nomuni valavala ca.\n20 "Kevaka o ni sa biuti Jiova ka qarava na kalou tani, o Jiova ena vuki mai ka tarai kemuni vakaca sara ka vakaqeavutaki kemuni, mai na Nona daucaka vinaka vei kemuni."\n21 Era sa sauma lesu vei Josua ka vaka: "E sega keimami na qaravi Jiova ga!"\n22 Sa vosa vei ira na tamata o Josua ka vaka: "O ni sa vakadinadinataki kemuni, ni o ni sa digitaki Jiova me nomuni, ka qaravi Koya." Era sa tukuna kece mai, "Keimami sa kenai vakadinadina!"\n23 "O koya oqo," sa tukuna o Josua, "Mo ni biuta tani na veikalou tani sa tiko vei kemuni, mo ni vagolea ga na nomuni bula vei Jiova na nodra Kalou na Isireli."\n24 Era sa tukuna vei Josua na tamata, "O Jiova na neimami Kalou, keimami na qarava ga!"\n25 Sa cakava o Josua na veiyalayalati kei ira na tamata ena siga ga o ya, ka cakava vei ira nai lesilesi kei na lewa mai Sikemi.\n26 Sa qai vola o Josua na vosa kece oqo ena i Vola ni Vunau ni Kalou. Sa qai taura e dua na vatu levu ka tuva toka mai kea ena ruku ni oki sa tiko ena yasa ni vale ni Kalou.\n27 Sa tukuna o Josua vei ira na tamata kecega, "Na vatu oqo sai vakadinadina vei keda, ni sa keda o Koya. Sai vakadinadina kina vei kemuni, de o ni vakalasuya na Kalou."\n28 Sa qai sereki ira o Josua mera dui lako ki na nodra dui votavota.\n29 Ni sa oti oqo, o Josua na luvei Nuni, na dauveiqaravi i Jiova, sa qai mate, ni sa yabaki dua na drau ka tini.\n30 Era sa buluti koya ena i yalayala ni nona vanua mai Timinaca â€“ Sera, ena vei Ulunivanua nei Ifereimi ena vualiku kei Qeasi.\n31 O ira na Isireli era sa qaravi Jiova ena gauna taucoko nei Josua kei na nodra gauna na qase, era sa qai mate e muri vei Josua o ira kece sa kila na cakacaka i Jiova sa cakava vei ira na Isireli.\n32 Na sui nei Joseva era sa kauta mai na luvei Isireli ena nodra lako mai Ijipita, era sa mai buluta e Sikemi ena vanua sa volia o Jekope mai vei ira na luvei Emori na tamai Sikemi ena dua na drau na tiki ni siliva, sa yaco kina me nodra i votavota na luvei Joseva.\n33 O Iliesa na luvei Eroni sa mate; era sa buluti koya ena delana sa nei Finaisi na luvena, sa soli vua mai na veiulunivanua nei Ifereimi.